SNS, SVM I “OSTALA POLITIČKA BURANIJA” – BT Public News\nSNS, SVM I “OSTALA POLITIČKA BURANIJA”\nPublished on 02/02/2016 22/11/2018 by btpn\nPolitički akteri u opštini Bačka Topola, pred proletnje izbore 2016. godine polagano pregrupišu redove. Dve su centralne kolone, koje okupljaju „poliičku buraniju“, ne bi li uvećali, za koji procenat svoj konačan rezultat. U jednom stroju je Srpska napredna stranka, sa za sada jedinim verifikovanim saveznikom – SDP. U drugom Savez vojvodjanskih Madjara, koji je u lokalu najavio druženje sa ostalim političkim partijama madjarskog predznaka.\nIako zajedno sede u opštinskoj vlasti SNS i SVM na narednim izborima žele svoju većinu kako bi im pripalo više ključnih funkcija u Opštinskom veću i javnim preduzećima. Dobro obavešteni izvori ukazuju na javna i tajna sastajanja sa budućim koalicionim partnerima.\nNajviše je zabrinut SPS, koji je na prethodnim izborima jedva prešao cenzus a neka istraživanja političke scene im ukazuju da će to ovaj put, sa 3,6 posto, teško biti moguće. Zato bi se bilo dobro udomiti , bar na lokalu, kako to oni kažu , sa „siguricom“, iako na parlamentarnim izborima , prema dosadašnjim najavama, neče biti tako.Za svaki slučaj njihova siva eminecija, oličena u privrednicima iz onih vremena, razmišlja o Srpskoj narodnoj partiji Nenada Popovića, ne toliko ideološki, koliko interesno.\nNaš izvor, potvrdjuje razgovore SNS-a sa grupama gradjana, nekim koji su se na prošlim izborima borili za socijalnu pravdu i novim u medjuvremenu stasalim i ojačalim na minulim izborima za Mesnu zajednicu. Računaju naprednjaci i na dobro pozicionirane ljude, raspadnute Demokratske stranke , u Krivaji, Rogatici, Pobedi…koji bi ovaj put svoj autoritet trebali da upotrebe i donesu glasove.\nLSV računa na svoje verne glasače i računa na prelazak cenzusa. Da li će im se gazde dogovoriti pa nastupiti zajedno sa Borisom Tadićem, Čedom Jovanovićem i jos ponekim čije ime baš mnogo ne znači, za sada je nepoznanica.Dosadašnji izbori su pokazali da LDP nikada nije uspeo da sakupi dovoljan broj glasova da nastupi na izborima pa ako bude koalicije jasno je na će se „šlepati“ na ledjima „ligaša“. Tu je i Demokratska stranka, kao mogući saveznik, koja teško da če pomoči posle post izbornog debakla, kada je od sedam odbornika , zbog rasula, ostala bez ijednog. Da bi spasili ostanak u sadašnjoj vlasti na volšeban način „nabavili“ su jednoga bivšeg odbornika LSV-a.\nSavez vojvodjanskih Madjara ulazi u izbore pod hipotekom lošeg rada nedavno smenjenog rukovodstva. Pratio je ih je niz afera trošenja novca gradjana bez mere, u svoju korist. Svesrdno su im u tome pomagali DS, SPS i neke medju kombinacije ali ih to nije oslobodilo tereta vodeće stranke u opštini. Zato su se valjda opredelili da posle četvorogodišnje pauze ponovo, najverovatnije, oprobaju zajednički nastup, sa ostalim madjarskim partijama u opštini, sa kojima u minulom periodu nisu imali „diplomatske odnose“. Nužda zakon menja, pa su u toku pregovori, šta i koliko kome, kad bude .Razmišljaju u SVM i o grupama gradjana, jer su upravo oni odnosili najviše glasova iz madjarskog biračkog tela.\nInteresantno je da je rano kao nikada do sada lansirana priča o svrstavanju u dva politička tabora, srpskom i madjarskom. Valjda zato da bi se obezbedilo nacionalno pregrupisavanje, da bi se pridobilo onih 30 posto neopredeljenih, koliko se smatra da ima u biračkom telu.\nNiko ne razmišlja da pokaze šta je uradio, da mu izborni adut bude, u funkciju stavljen sportsko rekreacioni centar „Venus“, bivši hotel „Vojvodina“, hiljade radnih mesta u Industriskoj zoni, Solarno polje za proizvodnju struje, omladina koja ostaje a ne odlazi u svet.\nDokoni, su otvorili kladionicu, da če ovo isto, biti novi projekti koji treba da obeznane glasače, kao u prethodna dva izborna mandata. Kladionica ne bi funkcionisala, da nema i onih drugih koji misle da će biti i nešto novo, pregalački.\nPrevious Previous post: Banke preuzimaju „Žitka“-radnici bez plata\nNext Next post: ZA POMOĆ, MADJARIMA U SRBIJI, 160 MILIONA EVRA\n4 thoughts on “SNS, SVM I “OSTALA POLITIČKA BURANIJA””\nJos malo pa ce poceti da se plasiraju “medjunacionalni ekscesi” Bice tu pretucene madjarskje dece po disakotekama i kafanam, bice natpisa u stilu “smrt madjarima” A mi cemo opet iimati onaj nesnosni dfezavu osecaj kada vam svrbi u dnu stomaka i ne mozete se oteti utisku da je sve ovo vec vidjeno! Zasto pobogu, barem ne pokusaju da smisle nesto novo u stilu napravili smo nesto sto ce poboléjsati snabdevanje toplotom u zgradama, za narednih 50 godina ili nesto u tom stilu. Od obecanja nam je vec pun tavan nema vise gde da stane! Samo je realizacija nesto usporila!


PODGORICA – MMF ocjenjuje da će crnogorskoj ekonomiji trebati nekoliko godina da se potpuno oporavi i vrati na nivo prije pandemije.\nMeđunarodni monetarni fond (MMF) odobrio je Crnoj Gori 74 miliona evra kao mjeru podrške javnim financijama, uz ocjenu da će crnogorskoj ekonomiji biti potrebno nekoliko godina da se potpuno oporavi i vrati na nivo prije pandemije korona virusa, prenosi Tanjug, pozivajući se na Bankar.me.\nIz MMF-a navode da je pandemija oslabila ekonomske izglede u Crnoj Gori te da se očekuje da će BDP ove godine pasti za gotovo devet odsto, ali i da se očekuje da će BDP u 2021. porasti za 5,2 odsto.\nGlobalni šok teško pogodio ekonomiju\nGlobalni šok izazvan korona virusom, navode u MMF-u, teško je pogodio crnogorsku ekonomiju i stvorio hitne potrebe za finansiranje platne bilance, a vlasti su brzim i odlučnim reakcijama spriječile širenje epidemije, što je omogućilo relativno brzo ponovno otvaranje ekonomije.\n“Ipak, imajući u vidu nesigurnosti kada je u pitanju oporavak turizma na globalnoj razini, crnogorskoj ekonomiji može biti potrebno nekoliko godina da se potpuno oporavi i vrati u stanje prije pandemije”, naveli su iz MMF-a, kako prenosi Tanjug.\nTagovi: crna gorammf


Izvor: RTS, 26.Feb.2021, 14:47\nAleksandar Vučić je predstavnike Srba sa Kosova i Metohije tokom sastanka u Kuršumliji upoznao sa situacijom pred dolazak specijalnog predstavnika EU za dijalog Miroslava Lajčaka, i najavio da će Srbija značajno novčano pomoći srpskom narodu na KiM >> Pročitaj celu vest na sajtu RTS << i nastaviti da ulaže u važne projekte.\n"Dogovor je sa Kancelarijom za KiM da posebnu finansijsku pomoć uputimo, ne ljudima koji su prijavljeni već onima koji žive na KiM, posebno onih 12.000 do 14.000 koji su nezaposleni", rekao je Vučić nakon sastanka sa Srbima sa Kosova i Metohije u Kuršumliji.\n"Ali, želimo da zamolimo te ljude da nastave da se bore, da čuvaju svoja i naše, srpsko ognjište na Kosovu i Metohije", rekao je Vučić.\n"Naš odgovor će biti strpljivost i trpeljivost"Predsednik Srbije poručio je komentarišući stav Prištine i poruke iz Brisela i Vašingtona oko KiM da oni samo žele da Srbija prizna Kosovo, a da će naš odgovor na sve to biti strpljivost i trpeljivost.\n"Videćemo šta će da kažu za Vašingtonski sporazum. Vidim da im se ne sviđa. Jedino što bi želeli je da Srbija prizna Kosovo. Ako misle da je to realno moguće – blago njima. Mi ne mislimo tako", rekao je Vučić.\nPredsednik je ukazao na to da su se neki čudili i kritikovali kada je rekao "vi radite svoj posao, mi ćemo svoj", te poručio da on nije, za razliku ranijih vlasti, izašao sa "jakim" saopštenjima kao 2004. kada su izdali narod, kada su se lomili krstovi, spaljivale crkve na Kosovu, a da ništa nije preduzeto.\n"Bolje da pustimo da oni pokazuju nervozu, a mi ćemo da nastavimo da se bavimo jačanjem naše privrede", podvukao je predsednik.\nNovi KBC u Gračanici i put od Jarinja do Kosovske MitroviceVučić je nakon razgovora sa Srbima sa KiM u Kuršumliji najavio da će biti realizovan projekat obnove KBC Kosovska Mitrovica, da će graditi novi KBC Gračanica, kao i da će biti urađen magistralni put od Jarinja do Kosovske Mitrovice.\n"Biće kao pista urađen, šest metara širine, sa bankinama, kanalima...", objasnio je Vučić.\n"Sve ove vesti su za naše ljude veoma dobre", rekao je Vučić.\nRakić: Pobeda Srpske liste pokazatelj srpskog jedinstvaPredsednik Srpske liste Goran Rakić je u Kuršumliji, posle sastanka političkih i institucionalnih predstavnika Srba sa KiM sa predsednikom Srbije Aleksandrom Vučićem i članovima Vlade Srbije, rekao da rezultat Srpske liste na vanrednim parlamentarnim izborima na KiM nije samo pobeda te političke opcije, već jasan pokazatelj srpskog jedinstva i sloge.\nJužneVesti.com: Vučić u Kuršumliji najavio investicije i novčanu pomoć za sve koji žive na Kosmetu\nPredsednik Srbije Aleksandar Vučić najavio je da će Srbija značajno novčano pomoći srpskom narodu na KiM i nastaviti da ulaže u važne projekte...On je najavio da će posebnu finansijsku pomoć dobili svi građani koji žive na Kosovu i to nezaposleni po 200 evra, dok će svi zaposleni kao i svako...


Srbija - datum: 2019-11-14 DIREKTOR KANCELARIJE VLADE SRBIJE ZA KOSOVO I METOHIJU MARKO ĐURIĆ OCIJENIO\nMarko Đurić Prištinski političari žele samoizolaciju Politički lideri na KiM u savremenoj Evropi, uspostavljenoj na vrijednostima slobodne trgovine i protoka ljudi, robe i kapitala, žele da stvore zonu neslobode, naveo je Đurić\nDirektor Kancelarije Vlade Srbije za Kosovo i Metohiju Marko Đurić ocijenio je da kritike prištinskih zvaničnika na račun „Malog Šengena“ razotkrivaju namjeru političkih aktera u Prištini da zabrane slobodu kretanja i da samoizoluju cijeli Kosmet.\n– Albanski politički lideri na Kosovu i Metohiji u savremenoj Evropi, uspostavljenoj na vrijednostima slobodne trgovine i protoka ljudi, robe i kapitala, žele da stvore zonu neslobode – naveo je Đurić u saopštenju.\nKomentarišući kritike „Malog Šengena“ od zamjenika predsjednika Demokratskog saveza Kosova Avdulaha Hotija, Đurić je napomenuo da albanski političari time svoje birače osuđuju na ekonomsko nazadovanje i svojevoljno sebi grade imidž Evropljana drugog reda.\n– Namjere odgovornih političkih lidera u regionu da se zapadni Balkan politički i bezbjednosno stabilizuje kroz unapređenje ekonomske saradnje imaju otvorenu podršku iz uticajnih centara u Evropskoj uniji – naveo je Đurić.\nOcijenio je da je nevjerovatno da u 21. vijeku neko ko se izdaje za ozbiljnog političara vjeruje da je moguće jedan kolektiv i teritoriju ograditi zidom od ostatka svijeta.\n– To samo dokazuje da albanskim liderima na Kosovu i Metohiji nedostaje najelementarnija doza zrelosti i dalekovidosti, a najveću štetu zbog toga trpjeće njihov narod – istakao je Đurić.\nHoti je na svom prfilu na društvenoj mrežu Fejsbuk naveo da balkanski „Mini-Šengen“ nije u kosovskom interesu, a jedan od razloga je da bi to „onemogućilo reciprocitet sa Beogradom“ i omogućilo „dolazak srpskih zvaničnika na kosovsku teritoriju radi sprovođenja kampanje protiv Prištine“.


Kako procedura nalaže kosti su poslate na analizu, ali pretpostavlja se da su delovi skeleta stari više od 100 godina, što nikoga nije ni začudilo jer se pored KPZ-a nalazi areheološko nalazište Bubanj.\nAleksandar Bulatović, arheolog i viši naučni saradnik Arheološkog instituta u Beogradu, kaže za "Blic" da su u periodu od 2008. do 2014. u Nišu, rađena istraživanja na tom potezu te pretpostavlja da bi pronađene kosti mogle biti deo nekropole.\n- Tokom istraživanja na lokalitetu Bubanj od 2008. do 2014. pronađeno je osam ili devet grobova, iz perioda 16. ili 17. veka. Svega 150 do 200 metara od KPZ-a nalazi se arheološko nalazište, tako da moguće da je upravo to u pitanju - kaže Bulatović.\nOčekuje se da rezultati analize budu gotovi za mesec dana, kada će se preciznije znati o "iskopinama" radnika niškog KPZ-a.


Obilaznica Budva - Monteput\nPotreba i želja da se premosti Bokokotorski zaliv stara je više od pedeset godina. Nekoliko generacija inženjera i političara nastojalo je da se ta ideja ostvari. Prirodan tok saobraćaja ide istočnom obalom Jadranskog mora od Trsta do Grčkih obala. Putni saobraćaj i Jadranska magistrala omogućuje savremen, kontinuiran i ekonomičan saobraćaj za putnike i robu, gravitirajučih regija i za potrebe turizma.\nVelika prirodna prepreka na trasi Jadranske magistrale je Bokokotorski zaliv, koji putovanje od Herceg Novog do Budve i dalje prema jugu produžava za 40 km.\nIzbor uže lokacije mosta između dva potencijalna prelaza Rt Sveta Nedelja – Rt Opatovo, na početku tjesnaca Verige i Turski rt – Rt Verige na drugom kraju tjesnaca i idejno rješenje mosta su bile predmet međunarodnog konkursa. Međunarodni konkurs za izbor lokacije i idejno rješenje mosta za prelaz preko Bokokotrskog zaliva, koji je obavljen u prvoj polovini ove godine, može se ocjeniti kao vrlo uspješan po broju učesnika i nivou ponuđenih rješenja.\nMost »Verige« preko Bokokotorskog zaliva je sastavni dio brze saobraćajnice duž crnogorskog primorja, od granice sa Hrvatskom do granice sa Albanijom. Ukupna dužina mosta je 981 m, od čega je glavni raspon između pilona 450 m.\nDužina prilaznih puteva mostu sa obje strane iznosi ukupno oko 1800 m. Završen je i revidovan Glavni i Izvođački projekat mosta sa prilaznim saobraćajnicama i pratećim objektima. Izrađena je Fizibiliti studija, čiji rezultati pokazuju opravdanost izgradnje sa internom stopom rentabiliteta od 14,1 % u varijanti klasičnog državnog finansiranja iz domaćih izvora i kredita.


Sada, ovaj prelepi automobil, stigao je na travnjake Concorso d’Eleganza Villa d’Este događaja, kako bi nas ponovo ostavio bez daha i podsetio na svoje postojanje. Tradicija kompanije Mazda u kreiranju neverovatnih koncept automobila, nastavila se sa Vision Coupe, koji poseduje neverovatno čistu liniju karoserije, koja dodatno, poseduje zlatni odnos klasičnog kupe dizajna. Putnička kabina je pozicionirana ka zadnjem delu automobila, pružajući impresiju da se automobil kreće unapred čak i kada je stacioniran.\nU sklopu turneje po svim velikim sajmovima i događajima širom planete, Mazda Vision Coupe koncept je po prvi put predstavljen ispod italijanskog sunca na Concorso d’Eleganza Villa d’Este, omogućujući fluidnim linijama svoje karoserije da potpuno ožive i zaustave u mestu sve posmatrače. Pojednostavljen, ali moćan pristup dizajnu, nastavlja se i unutra, gde Vision Coupe koncept poseduje striktnu četvorosed konfiguraciju, potpuno stakleni krov i centralnu konzolu koja se ponaša kao pregrada.\nKompanija Mazda, zapravo nikada nije objavila koja vrsta pogonskog sklopa leži ispod poklopca zanosne karoserije ovog četvorosed kupe koncepta, ali u kratkom videu NM2255, možemo videti kako se kreće i biva postavljen na transportni kamion. Zvuk ovog automobila neodoljivo nas podseća na četvorocilindričnu jedinicu, što svakako ne bi trebalo da nas iznenadi, jer je poznato da Mazda trenutno radi na svojoj SkyActiv liniji pogona. Iako, gotovo sigurno, nećemo videti ovaj koncept u proizvodnji, nadamo se samo da će Mazda iskoristiti što više njegovih detalja i karateristika za svoje buduće modele.


Dnevna dešavanja za 7.maj.2018\nMesec je danas u znaku Vodolije,Merkur je u kvadratu sa RxPlutonom,dok je Venera u kvadratu sa Neptunom.\nKako šefuju horoskopski znaci\nVerovatno će vaš prvi utisak o njemu biti da je samouveren, odvažan i pomalo razmetljiv galamdžija. Ako ste lenji, nezainteresovani za posao, bez kreativnih ideja, bolje pronađite drugu firmu, jer će vam ovaj šef zagorčavati život.\nOn neće podnositi da posao otaljavate traljavo i sporo. S druge strane, ako ga uverite da ste potpuno odani, puni novih predloga, ako ste spremni da često radite prekovremeno, neće biti velikodušnijeg šefa od njega. On prezire službenike koji su slatkorečivi i dele komplimente bez mere, iako u dubini duše želi da bude voljen i poštovan. Ni slučajno nemojte da ga varate, jer će umeti da vas kritikuje ne štedeći osećanja, ali će vam ponovo pružiti šansu ako priznate da ste pogrešili. Ništa ga ne može tako unesrećiti ako oseti da njegovi službenici ne veruju u njegove sposobnosti i mogućnosti.\nAko je firma na ivici propasti, može se desiti divno čudo ako se nađe u rukama šefa u znaku Ovna, jer on obožava izazove i često ih pobeđuje. Može vas nervirati time što će uletati u vašu kanselariju treskajući vratima, tražeći da radite subotom, kritikovati vas pred svima za greške i u nastupu gneva vikati da se sve ori, ali ipak nećete moći da ne primetite da je izuzetno energičan, sposoban, odvažan i velikodušan. Neće vas gnjaviti ako slučajno zakasnite ili uzmete slobodan dan - ukoliko posao zbog toga ne trpi, naravno. Tu i tamo mu dajte iskren kompliment, budite srpljivi i ne uzimajte za ozbiljno ono što je rekao u srdžbi. Uvek će vam pružiti šansu da pokažete i sebi i drugima koliko ste sposobni i koliko vredite.\nStrana 126 od 263


MIHAJLOVIĆ: Evropski put je jedini kojim želimo da idemo, zelena agenda i energetska tranzicija su važan deo njega - Naša Borba\nOna je u razgovoru sa zamenicom direktora Direktorata EK za energetiku Mehtildom Versderfer u u Beču pre početka Osmog klimatsko- energetskog komiteta Energetske zajednice razgovarala o procesu evrointegracija Srbije, energetskoj tranziciji, reformi javnih preduzeća u energetskom sektoru, investicijama u oblasti obnovljivih izvora energije, gasnoj diverzifikaciji i regionalnom povezivanju, saopštilo je Ministarstvo.\n„Zelena agenda i energetska tranzicija su važan deo evropskog puta Srbije i u procesu priključenja napravili smo važne korake, a usklađivanje normativnog okvira je samo početak. Otvaranjem klastera 4 u pregovorima sa EU, omogućićemo lakše i brže sprovođenje reformi u poglavljima koja su obuhvaćena ovim klasterom – energetika, životna sredina i klimatske promene, transport i\ntransevropske mreže“, naglasila je Mihajlović.\nOna je navela da je Srbija „donošenjem novog zakonodavnog okvira napravila osnovu za usklađivanje sa EU regulativama“.\n„Posvećeni smo i nastavku i reformama u energetici, uključujući i dalje otvaranje tržišta, pre svega u gasnom sektoru. Za nas su posebno važni gasne interkonekcije i povezivanje sa državama u regionu. Interkonekcija sa Bugarskom je prioritet za nas, ali i za region i za EU, jer će omogućiti i Srbiji i drugim državama da smanje zavisnost od jednog dobavljača“, rekla je Mihajlović.\nOn je navela da je u planu je i izgradnja novih interkonekcija, sa Rumunijom, Severnom Makedonijom i Hrvatskom, uključujući i skladišne kapacitete.\n„Naš cilj je da do 2050. godine dostignemo karbonsku neutralnost. Put i dinamiku ostvarenja tog cilja utvrdićemo kroz strateške dokumente koji su u procesu izrade“, ocenila je Mihajlović i ukazala u razgovorima o predloženim ciljevima posebno treba imati u vidu „nivo razvijenosti u odnosu na EU prosek, dostupnost fondova, procenat uglja u proizvodnji energije, kao i krizu izazvanu ratom u Ukrajini“.\nSvi ti koraci treba da budu sprovedeni na održiv način kako bi se obezbedi razvoj, privredni rast i dovoljno zelene energije, rekla je ona.\nPrethodni tekstHRKALOVIĆKA NESVESNO NAPALA I VUČIĆA: Diktatorski režim se raspada\nSledeći tekstNEBOJŠA STEFANOVIĆ: Laži i izmišljotine Hrkalović u Belivukovim medijima


Vujošević: ''Hvala navijačima!'' - Sportske.net\n"Krka je dobra ekipa... a bili su rasterećeni. Imam nekih zamerki, kao što su promašena bacanja, prazni minuti, višak driblinga... Sve u svemu, zadovoljan sam rezultatom. Uvek može bolje. Trudićemo se kroz treninge da podižemo igru i da budemo još bolji", rekao je Vujošević novinarima posle meča u Beogradu.\n"Hvala publici! Krka je tim za poštovanje, iako nije toliko atraktivan, ali opet je došlo pet i po hiljada ljudi da nas gleda", istakao je on.\n"Moramo biti svesni da nismo kompletni i da smo u seriji utakmica. Igramo dva puta nedeljno. Iako je ogroman dobitak igrati 14 utakmica najvećeg nivoa u Evropi, bez obzira šta se u njima uradi, to nas iscrpljuje.\nVečita je dilema biti prvi u selu ili poslednji u gradu? Probaćemo da ne budemo poslednji u gradu. Nismo slučajno u Top 16, ali se u ovakvim utakmicama vidi iscrpljenost iz Evrolige", rekao je Vujošević.\n"Krka igra dobro samo kada petorica na terenu funkcionišu kako treba. Danas je bilo za nas neuobičajenih pokušaja heroizma, a heroji ne traju dugo. Voleo bih da smo produžili periode dobre igre. Prvim poluvremenom sam generalno zadovoljan. U drugom su oni pojačali gas, a mi odgovorili soliranjem", rekao je Džikić.\n"Drago mi je i što su neki od mojih mladih igrača dobili priliku da igraju u Pioniru i mislim da će im to mnogo značiti", dodao je trener Krke.


Djulijanijeve veze komplikuju njegovo imenovanje\nBeta 17. novembra 2016. 11:30\nRudi Djulijani koji važi za jednog od glavnih kandidata za državnog sekretara u vladi izabranog predsednika SAD Donalda Trampa, savetovao je strane političare i lobirao za bezbednosne firme čiji klijenti imaju komplikovane veze sa američkom vladom što bi moglo da bude otežavajuće za njegovo moguće imenovanje, piše danas agencija AP.\nAP piše da je bivša državna sekretarka Hilari Klinton bila zabrinuta kada je Djulijani otputovao u Beograd i sastao se sa liderima jedne srpske političke partije koja je, kako navodi agencija, „nekad bila povezana sa bivšim srpskim liderom Slobodanom Miloševićem“.\n„Ovo je skandalozno“, napisala je Klinton u aprilu 2012. kada joj je njena šefica kabineta Čeril Mils uputila kopiju izveštaja agencije AP o Djulijanijevom sastanku sa zvaničnicima Srpske napredne stranke, piše AP.\nKada se saznalo o Djulijanijevoj poseti, američka ambasada u Beogradu je izdala saopštenje u kojem je navela da ne zauzima strane u srpskim izborima. Vodja partije s kojom se Djulijani sastao, Aleksandar Vučić, sada je predsednik vlade Srbije, navodi AP.\nAP navodi da je Milošević bio optužen za ratne zločine zbog ratova 90-ih godina prošlog veka i da je umro u zatvoru pre deset godina.\nDok bivši gradonačelnik Njujorka čeka da vidi da li će ga Tramp izabrati za državnog sekretara, njegovo savetovanje stranih i korporativnih klijenata moglo bi da ga izloži istim kritikama koje su upućene bivšoj državnoj sekretarki Hilari Klinton zbog njenih veza sa stranim vladama i firmama koje su davale donacije njenoj porodičnoj dobrotvornoj organizaciji, Fondaciji „Klinton“.\nSam Djulijan je u avgustu rekao za Si-En-En da je Hilari Klinton odnosima Stejt departmenta i Fondacije „Klinton“ jasno prekršila zakone o sukobu interesa.\nDjulijaniju bi moglo da se zameri što je više godina proveo u firmama koje su predstavljale vlade i multinacionalne kompanije, a interesi nekih od njih su različiti od interesa SAD.\nDjulijani je u intervjuu za Njujork tajms u utorak rekao da nije nikada lobirao ni za čije interese, strane ili bilo koje druge.\nOn je branio rad svoje konsultantske firme u Kataru, monarhiji u Persijskom zalivu, i novac koji je dobio za podršku iranskoj disidentskoj grupi „Mudžahedin e Kalk“ (MEK) koju su SAD bile stavile na spisak stranih terorističkih organizacija.\nDjulijani je rekao da je njegova veza sa tom grupom vrlo otvorena.\n„Imam prijatelje u celom svetu. To nije novost za mene. Kada postanete gradonačelnik, postanete zainteresovani za spoljnu politiku. Kada sam otišao s mesta gradonačelnika, moj glavni rad je bio pravni i bezbednosni, širom sveta“, rekao je Djulijani.\nDjulijani se nikad nije registrovao u vladi kao lobista. On je delovao u inostranstvu kao „konsultant za bezbednost“ i povremeno kao „politički savetnik“, mada je svojim delovanjem ponekad pokušavao da utiče na američku politiku, navodi AP.\nAko bude nominovan za državnog sekretara SAD, Djulijani će morati da izloži svoje finansije, slično kao kada je ušao u predsedničku kampanju 2007. godine. Tada je u predstavljanju finansija pokazao da je već multimilioner sa imovinom vrednom izmedju 18 i 70 miliona dolara.\nDjulijani je često kritikovao Hilari Klinton zbog njenih plaćenih govora za specijalne firme. Medjutim Djulijanijeva predavanja sredinom 2000-ih bi mogla da mu donesu slične etičke probleme, navodi AP. Od kraja 2005. do početka 2007. Djulijani je održao više od 100 plaćenih govora, većinom za po 100.000 dolara.


Jovan Dušanić - Slamanje Srbije na samom kraju 20. veka (3)\nJovan Dušanić 10.02.2021. 16:08 10.02.2021.\nPosle iscrpljujućih ekonomskih sankcija i svih ratova iz devedestih godina, Srbija uspeva da pruži neverovatan, herojski otpor NATO agresiji i obezbedi opstanak države\nPad Berlinskog zida (1989), a potom zvanično ujedinjenje Nemačke (1990) i raspad SSSR-a (1991) označili su i definitivnu pobedu Zapada u Hladnom ratu. To je iz osnove izmenilo odnose snaga u svetu. Došlo je stvaranja unipolarnog sveta (sa SAD kao jedinom supersilom) i nove spoljne politike SAD i Zapada prema SFRJ što je dovelo u pitanje njen opstanak. Tokom 1990-ih uslediće proglašenje nezavisnosti pojedinih republika SFRJ, te građanskih ratova u Hrvatskoj i Bosni i Hercegovini (BiH). Srbija i Crna Gora ostaju zajedno i stvaraju (27. aprila 1992.) zajedničku državu – Saveznu Republiku Jugoslaviju (SRJ),\nZbog građanskog rata u BiH, Savet bezbednosti Ujedinjenih nacija (SB UN) je Rezolucijom 757 uveo sankcije SRJ, 30. maja 1992. godine. SRJ nije bila proglašena učesnikom u građanskom ratu, ali je kažnjena zbog „nedovoljnog političkog uticaja na bosanske Srbe“. Tada će u UN Džejms Bejker, američki državni sekretar, izjaviti da „ukoliko budu iscrpljena sva ekonomska sredstva za opamećivanje Srbije, može doći i do primene vojne sile“. Kasnije pooštravanje, ublažavanje, obustavljanje i ukidanje sankcija biće povezano sa razvojem ratnih zbivanja u BiH. Posle potpisivanja Dejtonskog sporazuma (1995) i provedenih izbora u BiH (1996) sankcije SB UN će (Rezolucijom 1074) biti ukinute 02. oktobra 1996. godine. Ukidanje sankcija bilo je uslovljeno obavezom da SRJ učini napredak oko Kosova, da sarađuje sa Haškim tribunalom i reši pitanje državnog nasleđa sa novim državama, bivšim republikama SFRJ.\nSankcije prema SRJ, po sveobuhvatnosti i oštrini, bile su najteže kaznene mere koje je SB UN do tada preduzeo protiv jedne zemlje. Njima je bio predviđen totalni ekonomski embargo, ali i velike restrikcije u ostalim oblastima života. Bio je zabranjen sav izvoz i uvoz roba i usluga (sa izuzetkom poštanskog i telefonskog saobraćaja), zabranjen platni promet i bilo kakav transfer finansijskih sredstava, zamrznuta sredstva i konfiskovana imovina koja se nalazila u inostranstvu, zabranjen vazdušni saobraćaj, naučno-tehnička i kulturna saradnja, učešće na sportskim manifestacijama, uvedene vize za putovanja državljanja SRJ, redukovan nivo i brojnost diplomatskog osoblja, a humanitarni uvoz podvrgnut birokratskim međunarodnim dozvolama itd.\nZa četiri godine trajanja ove sankcije su, pre svega, pogodile obične građane i imale velike ekonomske posledice. Došlo je do velikog pada BDP-a. Do njega dolazi već u godinama razbijanja SFRJ i on kulminira u prvim godinama uvođenja sankcija SRJ. Već 1990. godine beleži se smanjenje BDP-a za sedam odsto, da bi on u 1991. iznosio 11,7 odsto, u 1992. 28,3 odsto, a u 1993. 30,8 odsto.\nUpravo u to vreme, po uvođenju sankcija SRJ će imati hiperinflaciju neverovatnih razmera. U periodu od 1992. do 1994. zabeležena je hiperinflacija koja u svetskoj ekonomskoj istoriji zauzima treće mesto kako po dužini trajanja od 22 meseca (mart 1992. – januar 1994.), tako i po maksimalnom mesečnom nivou od 314 miliona, ili tačnije 313.563.558 procenata (januar 1994.). Zbog kurioziteta treba navesti da je januarska inflacija iz 1994. godine preračunata na godišnji nivo iznosila 116.545.906.563.330 odsto. Dnevna inflacija iznosila je 62 odsto, a inflacija u samo jednom času (60 minuta) od 2,03 odsto bila je veća od godišnjih inflacija mnogih razvijenih zemalja.\nUlični prodavci goriva na beogradskim ulicama, 18. avgust 1995. (Foto: Snimak ekrana/Jutjub/RUDAR 7)\nHiperinflacija je obuzdana Programom monetarne rekonstrukcije i ekonomskog oporavka (poznatiji kao Avramovićev program – nazvan po njegovom autoru i realizatoru Dragoslavu Avramoviću). To je učinjeno odmah, u prvoj fazi realizacije Avramovićevog programa. Hiperinflacija je preko noći slomljena, cene su mirovale i eliminisana su inflatorna očekivanja. Dinar je brzo povratio ranije izgubljene funkcije. Kamatne stope su postale realno pozitivne. Novouspostavljeni devizni kurs ostao je stabilan, a devizne rezerve su rasle. Dobar deo sive ekonomije vraćen je u legalni sektor. Deficit budžeta je smanjivan iz meseca u mesec i na kraju prve etape sprovođenja programa praktično eliminisan. Industrijska proizvodnja beleži relativno visoke stope rasta, a značajno su povećane i realne plate zaposlenih.\nPut ka NATO agresiji\nSamo što su sankcije ukinute krajem 1996. godine odlukom SB UN, već aprila 1998. godine uvode se nove sankcije SRJ (od kojih je ubrzo izuzeta Crna Gora, pošto je njen tadašnji režim imao dobre odnose sa Zapadom), sada od strane SAD i EU pod optužbom za progon Albanaca sa teritorije Kosova i Metohije (KiM) i prekomernu upotrebu sile od strane naših policijskih i vojnih snaga. Prethodno (1997) američki Kongres usvaja Zakon kojim se zabranjuju kontakti sa SRJ sve dok narod Kosova ne dobije pravo da upravlja samim sobom, zahtevajući razmeštanje međunarodnih posmatrača na teritoriji KiM. NATO na čelu sa SAD preti bombardovanjem i SRJ pod pritiskom pristaje (1998) da se na KiM razmesti Posmatračka misija OEBS-a na čelu sa penzionisanim američkim generalom Vilijemom Vokerom.\nLegitimna akcija policije protiv naoružanih terorista u Račku (januar 1999.) iskorišćena je kao povod da se iskonstruišu navodi o masakru civila koji bi poslužio kao izgovor za NATO intervenciju. O akciji u Račku Voker će direktno, satelitskim telefonom, obavestiti komandanta NATO-a za Evropu, američkog generala Veslija Klarka, kvalifikujući tu antiterorističku operaciju kao masakr i zločin protiv čovečnosti. Pod pretnjom bombardovanja od strane NATO zemalja uslediće (februar 1999.) pregovori u Rambujeu gde je predložen takav sporazum koji naša zemlja nije mogla da prihvati i to će biti uvod u bombardovanje koje će ubrzo uslediti. Neposredno pred pregovore u Rambujeu to je najavila Medlin Olbrajt, američki državni sekretar, rekavši: „Ako se postigne sporazum biće razmeštene i snage za njegovu primenu. Ako pregovori propadnu zbog toga što bi Srbija rekla ne, onda ćemo ih bombardovati, a ako Albanci odbiju da se saglase mi više nećemo moći da ih pomažemo i preseći ćemo im svaku pomoć koji dobijaju spolja.“\nBez odobrenja SB UN 24. marta 1999. godine, NATO počinje sa bombardovanjem SRJ. Mete napada biće vojni, ali i infrastrukturni, privredni i civilni objekti, mnoga naseljena mesta, pa i Beograd. Neposredan povod za NATO agresiju, sa SAD na čelu, bila su dešavanja u Račku i nepristajanje naše zemlje na sporazum iz Rambujea. NATO agresija će trajati 78 dana, posle koje SB UN usvaja (10. juna 1999.) Rezoluciju 1244 kojom je odobreno međunarodno vojno i civilno prisustvo i teritorija KiM je smeštena pod privremenu upravu OUN (UNMIK), dok je Srbiji ostavljena mogućnost da vrati svoje institucije kada se za to budu stekli uslovi. Rezolucijom 1244 reafirmisan je teritorijalni integritet SRJ (čija je priznata zemlja kontinuiteta Srbija).\nMada je NATO agresija završena usvajanjem Rezolucije 1244 sankcije će biti ukinute tek posle odlaska Slobodana Miloševića sa vlasti posle petooktobarskog prevrata 2000. godine. Nekoliko dana pre toga Milošević se (02. oktobra 2000) preko TV ekrana obratio građanima SR Jugoslavije i istakao da se vodi organizovana hajka „na zemlju i narod, zato što su naša zemlja i narod barijera uspostavljanju potpune zapadne dominacije na Balkanskom poluostrvu“, te da bi pod njihovom dominacijom u zemlji vrlo „brzo stekli ogromnu većinu veoma siromašnih, čija je perspektiva da iz tog siromaštva izađu veoma neizvesna i daleka.\nManjina bogatih bila bi sastavljena od švercerske manjine, kojoj bi bilo dopušteno da bude bogata samo pod uslovom da bude u svakom pogledu lojalna komandi koja odlučuje o sudbini njihove zemlje. Javna i društvena svojina brzo bi se transformisale u privatnu, ali vlasnici te svojine, iz dosadašnjeg iskustva naših suseda, po pravilu, bili bi stranci. Mali izuzeci bili bi isključivo oni, koji bi pravo na vlasništvo kupovali lojalnošću i pokornošću izmeštenima iz sfere elementarnog, i nacionalnog i ljudskog dostojanstva. Najveća nacionalna dobra u tim prilikama postaju vlasništvo stranaca… Valjda bi svakom posle ovih deset godina trebalo da bude jasno da oni ne napadaju Srbiju zbog Miloševića, nego napadaju Miloševića zbog Srbije.“\nPet godina posle ovog govora Džon Noris, jedan od glavnih američkih pregovorača, prilikom zaključivanja Vojno-tehničkog sporazuma i Rezolucije 1244 objaviće (2005) knjigu Putanja sudara: NATO, Rusija i Kosovo (Collision Course: NATO, Russia and Kosovo). Predgovor za ovu knjigu napisao je Strob Talbot (zamenik državnog sekretara SAD u periodu 1994-2001, i glavni pregovarač SAD za vreme NATO agresije) kod koga je Džon Noris bio potparol za odnose sa javnošću. U predgovoru (NATO kao međunarodna zajednica) Talbot je otvoreno objasnio prave motive NATO agresije 1999. godine na našu zemlju. On doslovno piše kako je „jugoslovensko suprotstavljanje radikalnijim političkim i ekonomskim reformama, a ne teško stanje kosovskih Albanaca, najbolje objašnjenje za NATO rat“.\nPočetak poslednje decenije HH veka doveo je do pravog sunovrata srpske privrede. Počelo je to rasturanjem zajedničke države (SFRJ). Nestalo je jedinstveno tržište i pokidane su ekonomske veze između poslovnih partnera. Zbog građanskih ratova u Hrvatskoj i BiH u Srbiju je stiglo stotine hiljada izbeglica, a u isto vreme trebalo je iz matice i ekonomski podržavati srpski narod koji je ostao na svojim ognjištima. To je predstavljalo velike teškoće za ekonomiju Srbije, a onda je usledio još veći udarac – međunarodne ekonomske sankcije i na kraju NATO agresija čime je srpska privreda dovedena na ivicu sloma.\nSrbija se u prvoj i poslednjoj deceniji HH veka suočava sa jakim spoljnim ekonomskim blokadama koje joj nameću tadašnje moćne zapadne sile. Efekti tih blokada na srpsku privredu biće dijametralno suprotni. Posle Carinskog rata početkom HH veka dolazi do uzleta privrede Srbije, a posle sankcija u poslednjoj deceniji istog stoleća ona će doživeti sunovrat.\nU tome su važnu ulogu imala upravljačke elite koje su bile na čelu Srbije i naročito jedinstvo koje je postojalo između elite i naroda. Međutim, presudnu ulogu imala je bitno različita međunarodna situacija na početku i na kraju HH veka. Kraljevina Srbija je, u situaciji kada je postojala velika surevnjivost i suparništvo između tadašnjih velikih zemalja, unutrašnjim naporima (mudro vođena od tadašnjih vlasti i uz ogromnu podršku naroda) uspela da razbije ekonomsku blokadu i iz carinskog rata izađe osnažena u ekonomskom, ali i svakom drugom (političkom, vojnom) pogledu.\nU poslednjoj deceniji HH veka dolazi do trijumfa Zapada i rušenja SSSR-a. U situaciji kada je Zapad trijumfovao, a Rusija bila na kolenima, srpski narod nije mogao ničemu dobrom da se nada. I pored toga, u uslovima nametnute međunarodne ekonomske blokade, koja je po svojoj sveobuhvatnosti i oštrini bila najsurovija do tada preduzeta protiv neke države, došlo je do sunovrata, ali ne i do sloma srpske privrede i paralize ekonomskog života u zemlji. Kako je to istakao kolega Blagoje Babić, „u Srbiji je u potpunoj blokadi sve funkcionisalo mnogo bolje nego u mnogim zemljama koje su uživale podršku celog Zapada“, a „visoka tehnička stručnost omogućavala joj je da proizvodi zamenu uvoza za više hiljada stavki.“\nŠtaviše, posle iscrpljujućih ekonomskih sankcija tokom 1990-ih godina, Srbija uspeva da pruži neverovatan otpor NATO agresiji i obezbedi opstanak države. Srpski narod je i u takvoj situaciji branio svoje pravo na slobodu, čast i dostojanstvo, kao što su to činili i njegovi preci. Za to je platio veliku cenu, ali je izborio Republiku Srpsku (čime je izbegnuta sudbinu Srba u Hrvatskoj – kojih sada tamo skoro da i nema, a početkom HH veka činili su četvrtinu tamošnjeg stanovništva) i odbio ultimatum da dobrovoljno pristane na NATO okupaciju. Stvaranje Republike Srpske i otpor NATO agresiji će ostati jedne od svetlijih stranica srpske istorije.\nPored toga, naš otpor NATO agresiji označiće i tačku preloma u međunarodnim odnosima – prelazak od unipolarnog ka multipolarnom poretku, u kome ne postoje samo moćne nama nenaklonjene zemlje Zapada, kao što je to bilo 1990-ih.  Nova međunarodna situacija, u čijem nastajanju je svoje mesto imao i naš otpor NATO agresiji, ide nam u prilog. Da li ćemo tu situaciju znati da iskoristimo u ovom veku, kako su to učinili naši preci početkom HH veka, zavisi od nas.\n Prvo su Hrvatska i Slovenija (25. juna 1991.) jednostrano proglasile svoju nezavisnost od SFRJ, što su prvo zvanično priznali Vatikan (13. januara 1992.) i Nemačka (15. januara 1992.), a potom je usledilo priznanje i drugih država, da bi na kraju Hrvatska i Slovenija (kao i BiH) bile primljene (22. maja 1992.) u članstvo UN. U BiH Muslimani i Hrvati preglasavanjem srpskih predstavnika u skupštini donose (15. oktobra 1991.) Akt o reafirmaciji suverenosti Republike Bosne i Hercegovine i na bazi njega povlače svoje predstavnike iz rada institucija SFRJ. Kao odgovor na to srpski predstavnici osnivaju (10. novembra 1991.) Srpske autonomne oblasti, a srpska skupština je (09. januara 1992.) proglasila Srpsku Republiku BiH, kao sastavni deo Jugoslavije. Pripadnik paravojnih Zelenih beretki Ramiz Delalić tokom srpske svadbe ispred Stare crkve na Baščaršiji u Sarajevu (01. marta 1992.) iz pištolja ubija mladoženjinog oca Nikolu Gardovića i ranjava Radenka Mikovića, sveštenika Srpske pravoslavne crkve. (Napomenimo da je u skoro svim američkim medijima ovaj događaj predstavljen kao da su Srbi pucali na muslimanske svatove.) Posle toga uslediće višegodišnji građanski rat u kome su na početku Muslimani i Hrvati ratovali protiv Srba, a kasnije su ratovali Muslimani protiv Hrvata, ali i Muslimani između sebe (pristalice Alije Izetbegovića i Fikreta Abdića).\n Džejms Bejker u aprilu 1992. godine izjavljuje da je „jedino stvarno oružje protiv Miloševića nepriznavanje preostale jugoslovenske države“. U skladu sa tim, dva meseca posle uvođenja sankcija, SB UN donosi rezoluciju koja se odnosi na nemogućnost SRJ za automatskim kontinuitetom članstva SFRJ u svetskoj organizaciji.\n Sankcije SRJ proširene su i pooštrene 16. novembra 1992. godine (Rezolucijom 787), a naročito Rezolucijom 820 od 17. aprila 1993. godine. Ublažene su Rezolucijom 943 od 23. septembra 1994, te Rezolucijom 970 od 12. januara 1995. i 988 od 21. aprila 1995. godine. Sankcije su obustavljene Rezolucijom 1022 od 22. novembra 1995. godine (sutradan posle potpisivanja Dejtonskog sporazuma) i ukinute 02. oktobra 1996. godine (Rezolucijom 1074) posle potvrđivanja rezultata izbora u BiH.\n Akademik Milorad Ekmečić (u ranije citiranom tekstu) ističe da je današnju američku strategiju prema Srbima formulisao Dejvid Gompert 1994. godine, u avgustovskom broju vodećeg časopisa za spoljnu politiku Forein afers, iza kojeg stoji Stejt department. Gompert je bio potpredsednik Rand korporacije, član Nacionalnog saveta bezbednosti predsednika Buša i formalno član američke vlade u korporaciji koja inače izrađuje američku strategiju. U članku Kako poraziti Srbiju Gompert je napisao: „Uporan ekonomski i medijski rat protiv Srbije mora posle određenog vremena da obori beogradski režim: omogući bolje rešenje. Industrijski slom i upropašćeni životni uslovi moraju stvoriti pritisak za promene… Izolacija i beda moraju proizvesti demokratsku revoluciju i dovesti na čelo vođe koji žele da za Srbe nađu mesto u društvu nacija. Mi moramo biti spremni da Srbiju držimo u karantinu sve dotle dok ne bude iskorenjen virus koji ona u sebi nosi“.\n Čak i onaj sa bocama sa kiseonikom iz Beograda u Banjaluku zbog čega je preminulo 12 novorođenih beba koje su bile u inkubatorima.\n SAD nisu dozvoljavale da se za to koriste sredstva SRJ koja su bila blokirana na njenoj teritoriji.\n Dva veka razvoja Srbije – statistički pregled, Republički zavod za statistiku, 2008.\n Mada se i tokom 1980-ih godina privreda SFRJ suočavala sa visokom inflacijom (ona je, na primer, 1989. godine iznosila na mesečnom nivou: u januaru 15 odsto, u februaru i martu po 17 odsto, aprilu 20 odsto, maju 23 odsto, junu 24 odsto, julu i avgustu po 27 odsto, septembru 33 odsto, oktobru 35 odsto, novembru 37 odsto i decembru 45 odsto), po uvođenju sankcija ona prerasta u hiperinflaciju (mesečni rast cena iznad 50 odsto).\n Duže je trajala hiperinflacija u Nikaragvi (48 mesecu u periodu 1987-1991) i Kini (26 mesecu u periodu 1947-1949). Viši maksimalni mesečni nivo postignut je u Mađarskoj 1946. godine od 420 milijardi procenata i u Grčkoj 1944. godine od 855 miliona procenata.\n U vreme ovako visoke hiperinflacije cene u prodavnicama bile su iskazane u uslovnim jedinicama – bodovima, a bod je bio ekvivalentan nemačkoj marki. Promet je vršen ili u nemačkim markama ili u dinarima po trenutnom crnom kursu koji se menjao, često, i po nekoliko puta u toku dana. Tako na primer, 13. januara ujutru ulični prodavci – dileri su marku prodavali za 500.000, oko podneva za 600.000, a uveče za 800.000 dinara. Podnevni crni kurs marke iznosio je 14. januara 900.000, 15. – 2.500.000, 16. – 3.500.000, 17. – 5.000.000, 18. – 5.500.00, 19. – 10 miliona, 20. – 14 miliona, 21. – 15 miliona dinara.\nNovac je tako brzo bio obezvređivan da je dolazilo do apsurdnih situacija. Štampana je novčanica od 500 milijardi dinara, a za jednu nemačku marku trebalo je dati dve ove novčanice. Početkom 1994. godine pojavio se i metalni novčić od jednog dinara, te je (posle samo nekoliko dana) za jedan dolar trebalo dati 700 tona tih novčića. Isplata penzija izvršena je 17. januara, a za prosečni iznos penzije od 4,8 miliona dinara na crnom tržištu nije se mogla kupiti nijedna nemačka marka.\n Pošto je bilo jasno da se ne može čekati ukidanje međunarodnih ekonomskih sankcija kako bi se pristupilo slamanju razarajuće hiperinflacije, odlučeno je da se pristupi izradi i realizaciji programa stabilizacije koji bi trebalo ostvariti u dve faze. Prva, kratkoročna faza predviđala je monetarnu rekonstrukciju i antiinflacione mere sa ciljem slamanja hiperinflacije. Ona je trebalo da se realizuje u prvih šest meseci sopstvenim snagama, čak i u uslovima ekonomskih sankcija od strane međunarodne zajednice. Druga, dugoročna faza predviđa suštinske ekonomske reforme koje bi (uz očuvanje stabilnosti ostvarene u prvoj fazi) dovele do ekonomskog oporavka zemlje, odnosno koje bi obezbeđivale dugoročan stabilan ekonomski rast. Ova faza, kao što su i isticali autori Programa, pretpostavljala je ukidanje ekonomskih sankcija i dotok svežeg kapitala potrebnog za njegovu realizaciju. Kako ta pretpostavka nije ostvarena ova druga faza nije imala nikakve šanse na značajniji uspeh, za razliku od prve faze Programa, gde su postignuti izvanredni rezultati.\n O ovim rezultatima je napisan veliki broj izuzetno afirmativnih tekstova u svetu. Ovde ćemo da citiramo samo deo iz jednog takvog teksta. „Obično kada tražimo primer genija u ekonomiji mi pominjemo Miltona Fridmana… Međutim, ako bih se ja pitao rekao bih Dragoslav Avramović, guverner Centralne banke Jugoslavije i penzioner Svetske banke. Glavna razlika između Fridmana i Avramovića se može rezimirati rečima da je Avramović stvarni genije, ali nema šansu da dobije Nobelovu nagradu jer je Srbin. U čemu je ovaj srpski genije u ekonomiji izražen? Uprkos striktnim ekonomskim sankcijama prema Jugoslaviji, izobilje u Beogradu poslednjih meseci je vidljivo u svakoj radnji, tezge su pune potrošne robe… Čak ima saobraćajnih gužvi u Beogradu i ovo se dešava u zemlji koja je pod striktnim naftnim embargom već dve godine… Najbriljantniji deo Avramovićeve magije je njegov uspeh da stavi tačku na hiperinflaciju koja je iznosila 60 odsto dnevno.“ (Davar, Tel Aviv, 3. jun 1994.).\n U septembru 1998. godine NATO usvaja Akt upozorenja koji podrazumeva upotrebu NATO avijacije za vazdušne udare po SRJ.\n Podsetimo se samo na jedan član (član 8. aneksa B) tog sporazuma: „Osoblje NATO-a, sa vozilima, brodovima, avionima i opremom, imaće pravo slobodnog i bezuslovnog kretanja po čitavoj teritoriji SR Jugoslavije, njenim vazdušnim prostorom i teritorijalnim vodama, imaće pravo na postavljanje kampova i kasarni, pravo na korišćenje svih područja ili usluga potrebnih za podršku, obučavanje ili operacije. Osoblje NATO-a će uživati imunitet od svakog oblika hapšenja, istrage i pritvaranja kome bi pristupili organi SR Jugoslavije, a greškom uhapšeni ili pritvoreni pripadnici NATO-a moraju odmah biti predati nadležnim telima NATO-a“.\n Trojka koja je bila glavni promoter i imala ključnu operativnu ulogu u NATO agresiji posle će u takozvanoj državi Kosovo imati unosne poslove (Olbrajtova u telekomunikaciji, Klark u rudarstvu i energetici, a Voker u putnoj infrastrukturi) i na njima zaraditi ogroman novac. Takva politika u SAD nije izuzetak, nego pravilo. Tako su potpredsednici SAD Dik Čejni i Džo Bajden obezbedili unosne poslove za svoje firme ili članove porodice posle smene vlasti u Iraku (2003) i Ukrajini (2014).\n Od 1940-ih godina biće to treće brutalno vojno razaranje naše prestonice. Pre toga, mnoga naseljena mesta, pa i Beograd, zverski je bombardovala Nemačka na najveći pravoslavni praznik Vaskrs 1941. godine, a na Vaskrs 1944. godine učinili su isto to naši angloamerički saveznici.\n Jedna od tačaka u optužnicama na suđenju srpskom državnom, vojnom i policijskom rukovodstvu pred Haškim tribunalom bio je takozvani zločin u Račku (gde je pisalo da su Albance „snage SRJ i Srbije otkrile, tukli su ih, a zatim odveli na obližnje brdo gde su ubijeni iz vatrenog oružja. Snage SRJ i Srbije ubile su ukupno oko 45 kosovskih Albanaca u Račku i njegovoj okolini“), ali je u presudama ta tačka odbačena jer čak ni ovaj sud nije mogao da prihvati takvu verziju događaja u Račku koja će poslužiti kao povod za NATO agresiju.\nSlično je bilo i u slučaju NATO bombardovanja položaja Vojske Republike Srpske (29. avgust – 14. septembar 1995.) gde je kao povod poslužilo bombardovanje pijace Markale (28. avgusta 1995.) kada je poginulo 37 civila, a za koje su odmah, bez bilo kakvih dokaza, okrivljeni Srbi. Jasuši Akaši, tadašnji izaslanik generalnog sekretara UN za Balkan, lično je potvrdio da je u izveštaju nezavisne komisije iz tog perioda navedeno da „ne postoje jasni dokazi da su granate došle sa srpskih položaja“, a komandant ruskog mirotvoračkog bataljona u Sarajevu Andrej Demurenko, koji je učestvovao u istrazi, izjavio je da su Srbi „nepravedno bili optuženi samo da bi NATO imao povod za napad“.\n U decenijama pre toga stvorena je „celovita struktura privrede, kakvu nije imala nijedna druga manja zemlja. U svim važnim privrednim granama Srbija je bila stvorila divovska preduzeća, sposobna za utakmicu na svetskom tržištu. Eleketronska industrija, stvorena u Nišu zaslugom inženjera Vladimira Jasića, spadala je u red najvećih preduzeća elektroindustrije u Evropi. Fabrika automobila „Crvena zastava“ u Kragujevcu, koju je izgradio inženjer Prvoslav Raković, neposredno i posredno je zapošljavala oko 300.000 ljudi. Đerdapska elektrana, za čiju izgradnju je najzaslužniji inženjer Panta Jakovljević, je, kad je izgrađena, bila najveća hidroelektrana u svetu. Preduzeće Energoprojekt, na čelu sa inženjerima Živkom Mučalovim i njegovim prethodnicima i naslednicima, na svetskom tržištu dobijao je poslove u nadmetanju s najvećim preduzećima Zapada. Poljoprivredni kombinat Beograd, na čelu sa inženjerom Petrom Zečevićem, bio je jedno od najvećih i najuspešnijih poljoprivrednih preduzeća u Evropi, koji u poljoprivrednoj tehnologiji nije imao šta da nauči na Starom kontinentu. Generaleksport bio je među osam najvećih spoljnotrgovinskih preduzeća u Evropi, a Robne kuće „Beograd“, koje je razvio Čeda Jelinić, sa četrdeset poslovnih jedinica u Jugoslaviji, bile su jedan od najvećih trgovinskih lanaca na kontinentu. Beogradska banka bila je među sto dvadeset najvećih banaka u svetu. Drugim rečima, Srbija je imala preduzeća dovoljno moćna da budu oslonac u međunarodnoj geoekonomskoj utakmici.“ (Blagoje S, Babić, Geoekonomija i neutralnost Republike Srbije, u knjizi: Ekonomija Azije, Beograd, 2007.)\n U vreme unipolarnog sveta (sa SAD kao jedinom superdržavom) Srbija je odolevala 78 dana najmoćnijoj vojnoj sili (NATO – od zemalja članica, Grčka je jedina odbila da učestvuje u agresiji) predvođenoj SAD. Za tih 2,5 meseci u proleće 1999. godine NATO je izvršio 261.000 avio poletanja, ispalivši 415.000 projektila ukupne mase od preko 22.000 tona, od kojih je šest tona uranijuma 235 (poređenja radi, bomba bačena na Hirošimu imala je 35 kg uranijuma 235). Poginulo je preko 2.500 ljudi, među kojima su većina bili civili. Od NATO bombi poginulo je 249 vojnika, 22 policajca i tri ruska dobrovoljca.\nKada je Savet bezbednosti UN doneo Rezoluciju 1244, srpska vojska je napustila Kosovo i Metohiju. Tajms je (16. juna 1999.) pisao o iznenađenju NATO posmatrača kada su videli povlačenje velikog srpskog konvoja (prema britanskim izvorima njega je činilo 250 tenkova, 450 oklopnih vozila i 600 komada artiljerijskog naoružanja). Ispostaviće se da je ogromna vojna NATO mašinerija sa intenzivnim bojevim dejstvima na Kosovu i Metohiji za tih 78 dana uništila samo 7 (i slovima: sedam) tenkova i veliki broj maketa. Agencija Frans pres (2. jula 1999.) u reportaži sa terena opisuje jednu od tih maketa: „Izdaleka to izgleda kao tenk koji prelazi most u blizini Prištine. Ali izbliza to je put prekriven crnom plastikom na kome je podignut lažni kartonski most. Tenk je od drveta, platna i plastike“.\n Posle pada Berlinskog zida nastupila je era unipolarnosti u kojoj su SAD bile neosporni hegemon u svetu. Agresijom na našu zemlju, bez odluke Saveta bezbednosti UN i kršeći međunarodno pravo, SAD su želele da pokažu da mogu da čine šta hoće na bilo kom delu Zemljine kugle, te da potencijalnim rivalima (pre svega, Rusiji i Kini) demonstriraju gde im je mesto u novom svetskom poretku.\nPodsetimo se da je tokom avionskog leta u zvaničnu posetu SAD, premijera Rusije Jevgenija Primakova potpredsednik SAD Al Gor telefonom obavestio da počinje bombardovanje SR Jugoslavije. Pošto nisu uspela ubeđivanja Primakova da se od toga odustane, ruski premijer je nad Atlantikom odlučio da se njegov avion vrati za Moskvu.\nU Beogradu je NATO pred ponoć 07. maja 1999. godine bombardovao Ambasadu NR Kine u kojoj su poginula tri kineska državljanina, a više njih ranjeno. Upravo je ova NATO agresija opomenjujuće, ali i otrežnjujuće delovala na Rusiju i Kinu, te je njihovo vojno (pre svega Rusije) i ekonomsko (pre svega Kine) snaženje doprinelo stvaranju multipolarnog sveta.\nPredavanje pod nazivom „Ekonomski osvrt na margine srpskog HH veka“, koje je autor održao 27. decembra 2019. godine u Svečanoj sali Andrićevog instituta (Višegrad) u okviru ciklusa predavanja „Srpski HH vek“.\nIstorija20. vekJovan DušanićNATONATO agresijaNATO bombardovanjeSADsankcijeSrbija


RCC: Gradjani imaju pravo i obavezu da budu konsultovani prilikom donošenja odluka (VIDEO) – NovostiDana.rs\nRCC: Gradjani imaju pravo i obavezu da budu konsultovani prilikom donošenja odluka (VIDEO)\nStručnjak za reformu javne uprave i borbu protiv korupcije u Savetu za regionalnu saradnju (RCC) Radu Cotici izjavio je danas u Beču da gradjani imaju prava, a možda čak i obavezu da učestvuju u procesu donošenja odluka.\nCotici je rekao za agenciju Beta na regionalnoj konferenciji o učešću javnosti u procesu političkog odlučivanja da odluke koje su donete na način koji uključuje i javnost uživaju više poverenja, odnosno da vlade time stiču veće poverenje svojih grajana.\nPrema njegovim rečima, pokazalo se da su odluke čije je donošenje inspirisala javnost bolje prihvaćene medju gradjanima.\n„Mislim da je javnost veliki potencijal koji treba da se iskoristi prilikom donošenja novih zakona i regulativa“, rekao je Cotici, dodajući da je dobro da se oni konsultuju prilikom pripremanja novih odluka.\nUpitan kako animirati gradjane da se uključe u proces donošenja odluka, Cotici je naveo da je upravo to najteže pitanje koje još čeka odgovor.\n„Nedavno istraživanje javnog mnjenja o učešću gradjana u donošenju odluka pokazalo je da trećina gradjana uopšte nije zainteresovana za taj proces, a polovina se jednostavno ne uključuje. Okupili smo se ovde da vidimo šta možemo da uradimo, kao i šta vlade mogu da urade da bi doprli do srca i uma gradjana“, rekao je on.\nNaveo je da bi rešenje moglo da bude javna kampanja i bolje informisanje gradjana o tome da oni imaju pravo, ali i obavezu da budu konsultovani u tom procesu.\nPredstavnica Regionalne škole za javnu upravu (ReSPA) Zorana Gajić izjavila je da je uključivanje javnosti u proces donošenja politika i zakonodavni proces jedan od najsnažnijih alata za demokratizaciju političkog odlučivanja.\nGajić je rekla za agenciju Beta na regionalnoj konferenciji o učešću javnosti u procesu političkog odlučivanja da je ključno da se u taj proces uključe gradjani, ali i akademska zajednica, biznis i poslovne asocijacije, kao i organizacije civilnog društva.\nPrema njenim rečima, učešće javnosti obezbedjuje da kvalitet politika i zakona olakša njihovu primenu.\n„Zemlje Zapadnog Balkana su u toku procesa evropskih integracija. Taj proces zahteva vrlo dinamičnu zakonodavnu aktivnost. U zemljama regiona donosi se veliki broj propisa, izmedju 100 i 300 zakona godišnje. U takvoj situaciji vrlo je teško obezbediti da javnost bude uključena u donošenje svih propisa“, navela je ona.\nGajić je dodala da vlade zemalja Zapadnog Balkana često odlučuju da se odredjeni propisi donose po hitnoj proceduri, što znači da u tom slučaju javne konsultacije nisu obavezne.\nOdgovarajući na pitanje kako animirati gradjane da se uključe u taj proces, ona je ocenila da je važno da se gradjanima omogući da na moderne, ali i tradicionalne načine učestvuju u političkom odlučivanju.\n„S jedne strane potrebno je omogućiti javnosti da učestvuje u donošenju odluka putem interneta, odnosno onlajn konsultacije. Dok se s druge strane moraju koristiti tradicionalni metodi, okrugli stolovi, konferencije, različite vrste sastanaka na kojima predstavnici civilnog društva, biznis asocijacija ili akademske zajednice mogu da razmene svoja mišljenja s donosiocima propisa i politika“, kazala je Gajić.\nZamenik direktora Centra za istraživanje javne uprave Austrije (KDZ) Tomas Prorok izjavio je danas u Beču da je transparentnost ključ za uključivanje javnosti u proces donošenja odluka.\nProrok je rekao za agenciju Beta na regionalnoj konferenciji o učešću javnosti u procesu političkog odlučivanja da bez gradjana nema dobrih odluka.\n„Ako želite da imate dobre odluke, morate da uključite one koji pate od tih odluka“. Morate da izgradite poverenje, a to je problem u svim evropskim zemljama“, kazao je on.\nKako je naveo, uključivanjem gradjana u proces političkog odlučivanja povećava se poverenje u odluke, politiku, političare i javnu administraciju.\nProrok je rekao da su izazovi s kojima se suočavaju gradjani Zapadnog Balkana slični problemima koji postoje i u zemljama Evropske unije (EU).\n„Glavni izazov je da se pokaže administraciji i političarima da je učešće gradjana u političkom odlučivanju dodatna vrednost“, rekao je on i dodao da političari moraju da shvate da učešće javnosti u donošenju odluka „ne boli“.\nPrema njegovim rečima, ključ za veće učešče gradjana u političkom odlučivanju jesu transparentnost i informisanost.\n„Javna administracija i političari moraju da povećaju transparentnost. Moraju da pozovu gradjane i kompanije da doprinesu. Da bi se to postiglo morate da budete transparentni, da objavljujete podatke, informacije i istraživanja… Morate da objavite podatke o budžetu i interne dokumente“, kazao je on\nKonferenciju su organizovali Savet za regionalnu saradnju (RCC), zajedno sa Regionalnom školom za javnu upravu (ReSPA) i Centrom za istraživanje javne uprave (KDZ) Austrije u nastojanju da se podigne svest o regionalnim standardima u oblasti učešća javnosti u procesima kreiranja politika.\nAktivista za nezavisnost Hongkonga osudjen na šest godina zatvora


Kako je Porošenko posvađao Ukrajinu sa NATO-om - 02.03.2019, Sputnik Srbija\nPoslanik Vrhovne rade i osnivač bataljona „Azov“ Andrej Bilecki izjavio je da su zemlje NATO-a odbile da jeftino prodaju Ukrajini staro sovjetsko oružje jer je... 02.03.2019, Sputnik Srbija\n07:30 02.03.2019 (Osveženo: 09:13 02.03.2019)\n© REUTERS / Jerzy DudekPredsednik Ukrajine Petro Porošenko na Samitu NATO-a u Varšavi\nPoslanik Vrhovne rade i osnivač bataljona „Azov“ Andrej Bilecki izjavio je da su zemlje NATO-a odbile da jeftino prodaju Ukrajini staro sovjetsko oružje jer je predsednik Petro Porošenko prilikom nabavke rezervnih delova pravio „korupcionističke sheme“.\nPorošenko na američkom razaraču sanja o Krimu\n26 Februar 2019, 20:32\n„Zemlje Varšavskog pakta imaju neverovatne količine sovjetskog oružja koje ne odgovaraju standardima NATO-a i prodavali su ga bud zašto. Međutim, imajući u vidu da je ukrajinska vojska korumpirana, ona je sebi mogućnost kupovine tog oružja zapečatila“, rekao je.\nPrema njegovim rečima, skandal je nastao onog trenutka kada je ukrajinska vojska počela da nabavlja švercovane delove za to oružje iz – Rusije.\n„Nabavkom delova iz Rusije jako je lako naleteti na diverziju, pre svega jer ti delovi mogu biti u najmanju ruku neispravni“, istakao je Belicki.\nPrethodno su ukrajinski novinari objavili seriju članaka o prevarama unutar ukrajinskog odbrambenog sektora i umešanosti lica bliskih predsedniku Petru Porošenku.\nNavodi se i primer da je sin prvog zamenika sekretara Saveta nacionalne bezbednosti i odbrane Olega Gladkovskog prodavao ukrajinskim odbrambenim kompanijama delove za naoružanje za tri puta veću cenu od realne, kao i da je u pitanju prošvercovani materijal iz Rusije.


Sportske.net - Viktor Nemeš očekuje medalju i u Las Vegasu\nBravo - Srbija ima prvaka sveta!\nPosle olimpijskog srebra, Datunašvili se bori za srpsko zlato na Svetskom prvenstvu!\nŠtefanek jednoglasno dobio novi mandat na čelu Sportskog saveza Srbije\nSada počinju pripreme za Svetsko prvenstvo, koje će se u septembru održati u Las Vegasu. Reprezentacija će naredna dva meseca provesti na treninzima i turnirima u Bugarskoj, Rumuniji i Mađarskoj.\n"Nemam više strah od protivnika, jer sam video da svakog mogu da pobedim. Nadam se da će tako biti na Svetskom prvenstvu u Las Vegasu, i u Riju", rekao je 22-godinji Nemeš na konferenciji za novinare u Beogradu.\n"Mislim da sam sada medju prvih 10 u svojoj kategoriji. Uz malo sreće mogao bih da budem medju prvih šest na Svetskom prvenstvu i da izborim normu za Olimpijske igre", rekao je Nemeš, koji se takmiči u kategoriji do 75 kilograma.\nPotpredsednik Rvačkog saveza Srbije Rajko Baltić naglasio je da "momci puno ulažu".


U Bijeloj kući bi mogla da se razmatra i budućnost Republike Srpske – Borba\nSastanak političkog vrha Republike Srpske i Srbije, koji će biti održan u srijedu, biće posvećen razmatranju dokumenta koji je zvanična Banjaluka poslala u Beograd, a koji je aktuelizovan predstojećim odlaskom srpskog predsjednika u Vašington, gdje će vjerovatno biti riječi i o budućnosti Republike Srpske, objašnjava Kecmanović.\nOn ovo zaključuje na osnovu dostupnih informacija, prema kojima će se u dijalog Vučić-Hoti uključiti i sam predsjednik SAD, Donald Tramp, iz čijeg je okruženja procurilo da je Vašington spreman da RS dobije veću autonomiju.\nDokument koji je iz Banjaluke došao u Beograd sastoji se od zaključaka i informacija koje je u dva navrata usvojila Narodna skupština RS, a koji se odnose na neustavnu transformaciju dejtonske strukture BiH i uticaju na položaj i prava Republike Srpske. Takođe, u Beograd je proslijeđena i Informacija u vezi sa antidejtonskim djelovanjem Ustavnog suda BiH.\nRadi se o dokumentima koji je, sa jedne strane opisuje zahvate međunarodne zajednice na štetu RS, a sa druge strane, radi se o mjerama koje će Banjaluka preduzeti kako bi zaštitila svoj dejtonski status, kaže Kecmanović.\n„Za Republiku Srpsku, dokument je od prvorazrednog značaja, a da li će biti od istorijskog, kako mnogi već tvrde, to ćemo moći da procijenimo tek prema efektima koje će ostvariti“, napominje on.\nRS traži vraćanje svih entitetskih nadležnosti koji joj pripada po Dejtonu, a koje su prenijete iz Banjaluke u Sarajevo; zatim, traži ukidanje Bonskih ovlašćenja visokog predstavnika koja su, prema Kecmanovićevim riječima, diktatorska, kao i odlazak stranih sudija iz Suda BiH, kojima je takođe po Dejtonu, takođe istekao mandat. Najzad, traži se ukidanje nametnutih zakona.\n„Ti zahtjevi upućeni su međunarodnoj zajednici, ali i pojedinačno zemljama koje su potpisom garantovale dejtonski sporazum. Razumljivo, to je, prije svega, matica Srbija.\nŠto je najvažnije, narodna skupština RS je sve te po nju štetne odluke i praksu parcijalno već stavila van snage i na osnovu toga pripremila je novi ustav“, kaže Kecmanović.\nDokumenti koji su upućeni u Beograd usvojeni su na sjednici narodne skupštine RS 11. i 12. novembra prošle godine, kao i 17. februara ove godine. Povodi za njihovo usvajanje bilo je usvajanje Deklaracije SDA, prema čijem slovu ova, najmoćnija bošnjačka stranka, kao svoj primarni cilj ističe donošenje novog Ustava i povratak tzv. Republike BiH. Povod za drugu sjednicu bila je odluka Ustavnog suda BiH kojom je RS osporeno pravo na poljoprivredno zemljište.


Sportski turnir u Nedelji studenata u Nišu | Kapital magazin\nSportski turnir u Nedelji studenata u Nišu\nTradicionalni turnir Univerzitetskog sportskog saveza Niša u okviru obeležavanja Dana studenata Univerziteta u Nišu biće održan 20. marta na otvorenim terenima O.Š. „Duško Radović“ .\nZa ovu manifestaciju organizovana su kup takmičenja u 6 sportova. Studenti će se nadmetati u malom fudbalu, basketu, odbojci, tenisu, stonom tenisu i šahu. Kako navode organizatori, ukupno je prijavljeno više od 400 studenata.\nTurnir organizuje Univerzitetski sportski savez Niša u saradnji sa Studentskim parlamentom Univerziteta u Nišu. Podršku u realizaciji događaja pružili su Studentski kulturni centar Niš i O.Š. „Duško Radović“\nDan studenata Univerziteta u Nišu, koji se tradicionalno obeležava 22.marta, ove godine će imati i niz pratećih aktivnosti tokom cele nedelje. O tome šta će sve biti organizovano i zbog čega je važan ovaj događaj, za Kapital magazin je govorio Milan Videnović, predsednik Studentskog parlamenta Univerziteta u Nišu.\n19.03.2016|Univerzitetski sport|0 komentara\nDrugarstvo za medalju\nNiški košarkaši u pohodu na Evropu\nPOMOZI KADA TREBA – Univerzitetski atletski miting


Škola ekumenizma\n... koje smatramo da su bitne za bolje razumevanje pozicija crkava i verskih zajednice, s ciljem izgradnje mira kroz razvoj dijaloga i tolerancije među pripadnicima raznih naroda i narodnosti u regionu. ...\n... Stevan je završio Elektrotehničku srednju školu u Subotici i dopunski se edukovao pohađajući kurseve o project managmentu, razvoju i upravljanju NVO, nenasilnoj komunikaciji, Radu sa mladima u međunarodnim ...\nEHO uspešno organizovala međunarodnu konferenciju o političkoj teologiji\n... on Contemporary Crisis) 4-7 novembra 2015 u Beogradu. Konferencija je održana u saradnji dve međunarodne mreže - Mreže za razvoj ekumenskih vođa u misiji (DELM) i Mreže za razvoj ekumenskog naučavanja ...\n... je jedinstveno i celovito biće, kojoj se pristupa sa stanovišta njenih prava ("Rights-Based Approach"): 1. Društveni razvoj i socijalna podrška: Dijakonija Kućna nega Resursni ...\n... EHO dokumenti, ekumenizam Dijakonija i društveni razvoj BCSDN publikacije Informativne publikacije o raku ...\n... i Hercegovine). 2. Škola ekumenizma Bolje razumevanje pozicija crkava i verskih zajednice, razvoj dijaloga i tolerancije među pripadnicima raznih naroda i narodnosti u regionu. Više informacija ...\nSusret sa visokom delegacijom Kanade\n... trgovinu i razvoj. Predsednik Senata Kinsela je zainteresovan za pitanja teologije i ljudskih prava i načine kako oni mogu biti usklađeni u različitim društvima. Na sastanku je bilo reči o srpskim, vojvođanskim ...\n... čoveka koji je poslednjih 15 godina posvetio njenom radu i razvoju. Karolj Bereš je rođen 16. februara 1953. godine u Novom Sadu, ovde na Telepu gde je proveo ceo svoj život. U svom rodnom gradu završava ...


RADIO-XXL – Vulin priznao drogu u automobilu Vlade Srbije, ostavka državnog sekretara\nVulin priznao drogu u automobilu Vlade Srbije, ostavka državnog sekretara\nDržavni sekretar u Ministarstvu za rad Aleksandar Jablanović podneo je ostavku, a ministar Aleksandar Vulin priznao je da je vozilo ministarstva zloupotrebljeno, odnosno da je vozilo bilo “stavljeno na raspolaganje licima koja nisu imala prava da ga koriste.\nMinistar za rad, zapošljavanje, boračka i socijalna pitanja Aleksandar Vulin izjavio je danas da je prihvatio ostavku državnog sekretara Aleksandra Jablanovića zbog zloupotrebe službenog automobila i dodao da u tom ministarstvu nema zaštićenih.\n– Kasno sinoć dobio sam izveštaj naše komisije koja je sprovodila istragu po pitanju da li je bilo zloupotrebe službenog automobila Ministarstva rada, a gde je konstatovano da je vozilo bilo stavljeno na raspolaganje licima koja nisu imala prava da ga koriste – rekao je Vulin Tanjugu nakon obilaska Gerontološkog centra u Mladenovcu.\nOn je kazao da je konstatovano da je to urađeno mimo odgovarajućeg pravilnika koji reguliše upotrebu službenih vozila.\nMinistar je naveo i da je nakon toga prihvatio ostavku državnog sekretara Jablanovića, koji je prihvatio odgovornost za to što je “ustupio vozilo Ministarstva rada licima koja na to nisu imala pravo.\n– Ovo je prekršaj zbog kog nikoga u državnoj upravi ne biste mogli da otpustite i za koji ne znam da je bilo ko otpušten, pa čak i u nekom privatnom preduzeću, ali Jablanović nije običan zaposleni – dodao je Vulin.\nVulin, koji je i predsednik Pokreta socijalista rekao je da je Jablanović političar, državni sekretar i da baš zbog toga što je član njegove partije i zato što mu je prijatelj “bio dužan da se na poseban način stara o imovini koja mu je poverena, kao i o ugledu Ministarstva”.\nOn je naveo da Jablanović nema baš nikakve veze sa delima svoga brata, ali da će o tim delima svoje mišljenje i konačnu reč dati Tužilaštvo i sud, a ne mediji.\n– Jablanović je dopustio sebi da pogreši i da službeno vozilo stavi na raspolaganje nekome ko na to nema prava – rekao je Vulin.\nOn je naveo da zna da će ovo biti posebno neobično nekim partijama bivšeg režima koje “nikada nikoga nisu kažnile za mnogo veće i ozbiljnije prekršaje”, dodajući da se po tome sadašnja vlast razlikuje od njih.\n– U Ministarstvu rada niko nije i ne može da bude zaštićen ukoliko neko napravi bilo kakav prekršaj. Jablanović je podneo ostavku, ja sam tu ostavku uvažio i što se Ministarstva rada tiče, ta priča je završena – zaključio je Vulin.\nSOK FOTO//Predozirani roditelji u automobilu sa četverogodišnjim djetetom\nEmir Kusturica planira da se kandiduje za PREDSEDNIKA SRBIJE!\nRodeni brat drzavnog sekretara u Ministarstvu za rad Aleksandra Jablanovica, Marko, uhapsen je zbog sumnje da diluje drogu. U trenutku privodenja on je bio u sluzbenom automobilu ministarstva Aleksandra Vulina, saznaje Blic .


Ministar sigurnosti Bosne i Hercegovine, Dragan Mektić, uoči protesta zakazanih za 14. maj u Banjaluci tvrdi kako nema nijedne pouzdane informacije da će bilo koja grupa doći sa strane kako bi pravila incidente, uključujući i tvrdnje da se radi o radikalnim grupama iz Srbije, Ukrajine, te Sarajeva i Bihaća.\nOdgovornost za incidente ukoliko do njih dođe snosiće, tvrdi Mektić, Ministarstvo unutrašnjih poslova Republike Srpske (MUP RS) jer je mimo svake sigurnosne logike dopustio održavanje dva skupa u isto vrijeme sa takvim političkim pozadinama. To ukazuje da je odluka politička koju je u njihovo ime donio Milorad Dodik, predsjednik RS-a.\nNema nikakve logike s aspekta sigurnosti da se dopusti održavanje dva različita politička skupa koja su visoko rizična, kao što je uradio MUP RS koji bi s obzirom na najave i spinovanje mogao dovesti do konfrontacija i ugožavanja imovine i sigurnosti građana – tvrdi Mektić.\n"Ukoliko dođe do incidenta između te dvije grupe isključivu odgovornost snosi MUP RS koji je dao odobrenje da se na jednom prostoru u neposrednoj blizini izražavaju tako različita politička opredjeljenja i poruke", kazao je Mektić, te dodao kako je očito da tu odluku nije donio MUP, već je to politička odluka Milorada Dodika.\nPozicija i MUP RS koji tvrde da će biti incidenata koje će inscenirati osobe sa strane iz Srbije, Ukrajine, Sarajeva ili Bihaća dezinformišu javnost i zastrašuju građane, kategoričan je Mektić.\n"Demantujem sve te gluposti i sve te glasine. Nema nijedne konkretne ozbiljne i pouzdane informacije koja govori o tome da će bilo koji pojedinac odnekud sa strane doći da pravi takvu vrstu incidenata sa strane", navodi ministar.\nDragan Mektić o prijetnjama pred proteste u Banjaluci\nOn dodaje i da najave i zabrinutost premijera Srbije u tehničkom mandatu, Aleksadra Vučića, nemaju utemeljenja, jer njegovi organi tvrde suprotno.\n"Ne znam šta je njega motivisalo, rukovodilo i da li on možda radi za nekoga ovdje, ali ja sam razgovarao s ministrom MUP-a Nebojšom Stefanovićem i pitao ga: 'Odakle takvi podaci, ne operativni, nego obavještajni?', na šta mi je rekao: 'Nemoj da komentarišem premijera' i mi se obratimo njihovoj obavještajnoj službi i oni kažu nemaju", pojašnjava Mektić.\nGrađani nezadovoljni stanjem u RS imaju pravo izraziti svoje nezadovoljstvo, ali je indikativno da i oni koji su navodno zadovoljni stanjem isti dan odlučuju stati u zaštitu RS.\nOvakvi potezi, vjeruje Mektić, imaju za cilj zaštititi korupciju, jer je sve počelo kada i najava obračuna s kriminalom.\nSkup u Banjaluci biće dobro osiguran, tvrdi ministar, a Graničnoj policiji BiH dat je nalog da zabrani ulazak bilo kome za koga procijene da bi mogao krenuti na proteste, kako bi izazvao incidente.


Kia i Rimac razvijaju novu generaciju električnih automobila (foto) – Bankar.me\nKia i Rimac razvijaju novu generaciju električnih automobila (foto)\nMay 14, 2020 AUTOMOBILIZAM, PLANETA, SVE VIJESTI Leave a comment\nKia priprema novu generacije električnih vozila, koja će koristiti potpuno novu mehaničku platformu. Prvi model mođu njima je planiran za 2021. godinu, a u korejskoj kompaniji ga interno nazivaju Kia CV.\nKako se navodi, u pitanju je crossover baziran na E-GMP mehaničkoj platformi razvijenoj specijalno za elektroautomobile u saradnji sa hrvatskom komapnijom Rimac.\nOvaj automobil će imati autonomiju od preko 500 km, a baterija će pomoću brzog punjača moći sa se dopuni za manje od 20 minuta zahvaljujući 800-voltnom sistemu sličnom onom koji koristi Porsche Taycan.\nKia nije otkrila više tehničkih detalja, a špekuliše se da će električni crossover od 0 do 100 km/h ubrzavati za manje od 3 s!\nKorejski proizvođač je inače najavio električnu ofanzivu koja podrazumjeva lansiranja 11 modela na struju do 2025. godine.\nKia je ohrabrena najnovijim prodajnim rezultatima svojih električnih automobila s obzirom da je, uprkos pandemiji koronavirusa, u prvom tromjesječju 2020. zabilježila rekordnu prodaju EV u Evropi (6.811 vozila na struju).\nU prvom kvartalu 2020. kupcima na Starom kontinentu isporučeno je 75 odsto više električnih vozila ove marke nego u istom periodu 2019. godine.\nPOJMOVIKIA Kia CV\nPrevious Iz Agencije trenutno ne mogu da ocijene da li je nezakonita pomoć Montenegro Airlinesu\nSljedeći Od fabrike vode “Lipovo” ostala samo vozila i viljuškari\nDRI planira reviziju efikasnosti rada državni...


Kisindžer: Vašington da prihvati novi globalni sistem ili da se spremi za svetski rat – Zavera\nKisindžer: Vašington da prihvati novi globalni sistem ili da se spremi za svetski rat\nZTP 6. aprila 2021.\t0 Komentara\nDok Bela kuća neprekidno podiže tenzije u odnosima sa Rusijom i Kinom, doajen američke spoljne politike Henri Kisindžer dramatično je upozorio Vašington da ili pristane na novi međunarodni sistem ili nastavi sa politikom koja vodi u situaciju nalik onoj pred Prvi svetski rat.\nNa onlajn seminaru Četam Hausa sa bivšim britanskim ministrom spoljnih poslova Džeremi Hantom prošlog četvrtka, 97-godišnji Kisindžer pozvao je SAD da uspostave ravnotežu sa postojećim globalnim silama, dodajući: „Ako se svet upusti u beskrajno takmičenje zasnovano na dominaciji onoga ko je trenutno superiorniji, tada je slom poretka neizbežan. A posledice sloma bile bi katastrofalne.”\nVeteran diplomatije apelovao je na SAD da shvate da svaki problem nema „konačno rešenje“ i upozorio: „Ako se po tom pitanju ne budemo sporazumeli sa Kinom, bićemo u situaciji sličnoj onoj pred Prvi svetski rat, gde će višegodišnji sporovi odmah biti rešavani, ali će jedan od njih u nekom trenutku da izmakne kontroli “. Međutim, ideja da SAD treba da prestanu sa nametanjem volje svima drugima neće biti lako prihvaćena u Vašingtonu. To potvrđuju lične uvrede i oštra retorika koju predsednik SAD-a Džo Bajden neprestano upućuje svojim ruskim i kineskim kolegama Vladimiru Putinu i Si Đinpinu.\nVisoki kineski zvaničnik Jang Đieči rekao je američkom državnom sekretaru Blinkenu 18. marta na Aljasci da „Sjedinjene Države nisu kvalifikovane da kažu da žele da razgovaraju sa Kinom sa pozicije sile“. Potom su ruski ministar spoljnih poslova Sergej Lavrov i njegov kineski kolega Vang Ji tokom sastanka u Pekingu izneli jasan stav da „dve zemlje zajednički štite multilateralizam, čuvaju međunarodni sistem sa UN-om u centru i međunarodni poredak zasnovan na međunarodnom pravu, dok se čvrsto protive jednostranim sankcijama kao i mešanju u unutrašnje stvari drugih zemalja“.\nKisindžerova karijera je prepuna mrlja; setimo se podrške Pakistanu tokom rata za nezavisnost Bangladeša, uprkos masakru stotina hiljada ljudi i masovnom silovanju; organizovao je vojni puč u Čileu radi uklanjanja demokratski izabranog Aljendea u korist Pinočeove diktature; prećutno je podržao masovno ubijanje stotina hiljada istočnih Timoraca od strane Indonezije; i, blagosiljao invaziju Turske na severni Kipar, što je donelo 200.000 grčkih izbeglica bez prava na povratak, između ostalog.\nMeđutim, njegova najnovija izjava o SAD-u i međunarodnom sistemu zapravo je zreo predlog koji bi obezbedio svetski mir, ukoliko Bajdenova administracija prihvati njegovu ocenu da se globalni poredak menja. Malo je verovatno da će Vašington jednostrano da okonča širenje tvrde i meke moći, budući da i dalje veruje u održavanje unipolarnog poretka. Velikim silama je uvek teško da prihvate da se svet promenio, posebno kada im to ide na štetu. Ponašanje Bajdenove administracije, koja svesno koristi preteću i neprimerenu retoriku, pokazuje da neće racionalno prihvatiti multipolarni svetski sistem, pogotovo dok su rusofobija i sinofobija u porastu.\nLične uvrede na račun Putina i Sija izraz su američke nemoći, posebno ako uzmemo u obzir da se SAD nisu upuštale u ovu vrstu retorike ni kada su bile u zenitu svoje moći. SAD više nisu jedina velesila sveta i njihovi rivali više ne prihvataju agresivan stav. Kineska delegacija koja je prošlog meseca otišla na Aljasku jasno je rekla da ne prihvata jezik sile.\nDodatni problem za SAD je hoće li njihovi saveznici zaoštriti svoje odnose sa Kinom i Rusijom i pristati da budu ugurani u sukobe sa njima. Postoje naznake da će se najmoćnije evropske zemlje odupreti zahtevima SAD-a. O tome svedoči problem Severnog toka 2, gde američki pokušaji sprečavanja njegove izgradnje nailaze na otpor ključnih zemalja EU, uprkos beskrajnim žalbama malih igrača poput Litvanije i Poljske.\nRobert Gejts, bivši direktor CIA-e i američki sekretar odbrane, priznao je u nedavnom intervjuu za Vašington Post da sankcije protiv Rusije ne donose ništa dobro za SAD. U izjavi za The National Interest, Robert Kaplan opisuje Rusiju kao „problem iz pakla“ jer se ne može pokoriti. Kaplan je naveo razloge zbog kojih je neophodno da se Rusija „udalji od jednostranog saveza sa Kinom“ i pronađe ravnotežu sa SAD.\nAgresivna politika Vašingtona zarad održavanja unipolarnog svetskog poretka radila je u korist Kine i Rusije, podstičući njihovo zbližavanje. Zapad više ne može da potisne kinesku ekonomsku moć ili rusku vojnu snagu. Vojni stratezi na Zapadu svesni su da se rusko-kineskoj saradnji ničim ne može parirati. Najzad, Vašington će morati da pribegne strategiji koja podseća na Kisindžerov predlog o pronalaženju ravnoteže, istovremeno prihvatajući uspostavljenu multipolarnu realnost.\n(InfoBrics-ZTP, foto: Kristoffer Ronneberg)\nTagovi:Kina, Rusija, SAD, Vašington, Kisindžer, svetski rat, Zapad, svetski poredak\nHapšenje princa Hamze: Bivši agent Mosada umešan u puč u Jordanu?\nIran: Izraelski agent uhapšen u pokrajini Istočni Azerbejdžan


ALEVA - carstvo mirisa i ukusa\nNova linija Natur proizvoda\nIspunjen zavet potrošačima: nema aditiva, nema veštačkih boja, niti pojačivača ukusa\nBeograd, 11. april 2013. – Aleva, jedan od vodećih proizvođača prehrambenih proizvoda, obradovala je potrošače novom linijom Natur proizvoda u kojoj nema aditiva, veštačkih boja, niti pojačivača ukusa.\nZdrava i ukusna hrana imperativ je Aleve Natur, a predstavlja pravo rešenje za savremenu porodicu, jer se koristi lako i jednostavno, istakao je generalni direktor kompanije Aleva, Hristivoje Milošević i dodao da su proizvodi linije Natur najmlađi u njihovoj porodici, ali da je siguran "da će brzo i lako naći put do potrošača, koji umeju da prepoznaju kvalitet".\nOn je dodao da je Aleva, kada je osnovana, proizvodila samo začinsku papriku i dehidrirani paštrnak, a da se danas se u njihovoj ponudi nalazi više od 160 artikala.\n„Svi zaposleni Aleve položili su Zavet svojim potrošačima, uz obećanje da će ostati verni osnovnoj misiji kompanije, a to je da se proizvodi kvalitetno, zdravo i ukusno“, istakao je Milošević.\nNa degustaciji novih proizvoda iz Aleve, organizovanoj za novinare, Milošević je najavio da će će iz Alevine linije Natur uskoro stići još proizvoda.\nProizvodi Aleve, omiljeni su i van granica naše zemlje i to na tržištima evropskih zemalja, Rusije, Amerike, Australije i Bliskog istoka.\nKompanija Aleva, osnovana 1947. godine, poznata je po brendovima iz široke lepeze proizvoda: supe, začini, sosovi, dezerti, napici i čajevi, dodaci za pečenje i konzervisanje, prelivi i prilozi, konzervisano povrće.\nViše o Alevoj- www.alevanatur.rs\nOvaj tekst pročitan je 12358 puta!


Interaktivno predavanje “Brazil nisu samo samba, karneval i fudbal" :: Kultura\nInteraktivno predavanje “Brazil nisu samo samba, karneval i fudbal"\nInteraktivno predavanje na temu “Brazil nisu samo samba, karneval i fudbal” biće priređeno u sklopu manifestacije “Dani Brazila u Crnoj Gori” u srijedu, 11. septembra, u Multimedijalnoj sali KIC-a “Budo Tomović” od 20 sati.\nManifestacija će pored Podgorice biti organizovana u Nikšiću i u Baru i omogućiće crnogorskoj publici da sazna nešto više o turizmu, kulturi, obrazovanju i uticajima ove veoma velike i raznolike zemlje.\nKako navode organizatori prezentacije će održati dva univerzitetska profesora iz Brazila, Poliana Fabíula Cardozo sa Univerziteta Srednjeg Zapada Savezne države Paraná (Unicentro), i Rafael Siqueira de Guimarães sa Federalnog Univerziteta Baije (UFSB).\nProfesorica Carodzo koja se bavi istraživanjem u oblasti turizma, geografije kao i pitanjima migracije, u svom predavanju “Brazil nisu samo samba, karneval i fudbal” će imati priliku da prezentuje na jedan zanimljiv način brazilski turizam zajedno sa fotografijama mjesta koji su dio kulturne baštine Brazila.\nOsim toga, profesor Guimarães, čije su oblasti psihologija, kulturne studije, migracije i obrazovanje, će napraviti jedan interesantan osvrt na obrazovanje u Brazilu nakon čega će predstaviti dokumentarac u trajanju od 12 minuta pod naslovom “Proširenje obrazovanja”. Priča je vezana za pet osoba, koji su sada profesori, fokusirajući se na njihovo djetinjstvo i kako ono utiče na njihovo zanimanje i viđenje školstva u sadašnjem vremenu, lkaže se u saopštenju.


Velike uštede i visok kvalitet uz povoljnu cenu – Rešenja kompanije ABB u oblasti infrastrukture | mehatronika.gomodesign.rs\nRobna kuća IKEA u Beogradu biće otvorena u narednih nekoliko meseci, a u planu je, za sada, izgradnja još dva objekta u Srbiji. Ovaj švedski brend donosi nove standarde usmerene ne samo prema kupcima, već i ka opštim principima poslovanja.\n– Namena objekta je trgovina, što podrazumeva visoku frekvenciju ljudi. U projektovanju sistema morali smo voditi računa prvenstveno o bezbednosti svih radnika i posetilaca. Podjednako važno bilo je pripremiti rešenje koje smanjuje inicijalne investicione troškove, a ujedno i ostvariti značajne uštede u procesu eksploatacije.\nIsporuka opreme za snabdevanje objekta električnom energijom obuhvatala je opremu za transformatorsku stanicu 10/0,4kV, distributivne ormane u samom objektu i šinski razvod. U okviru opreme za transformatorsku stanicu isporučeni su suvi energetski transformatori, 2 x 1250 kVA za distributivni deo trafostanice i 630 kVA za solarnu elektranu koja će biti instalirana na krovu robne kuće, zatim vazduhom izolovano srednjenaponsko postrojenje UniSec, i sertifikovani elektrorazvodni ormani tipa Pro E Power predviđeni za struje do 6300 A.\n– Isporučili smo tri linije šinskog razvoda, od koji su dve linije za 1000A i jedna linija 1250A. Takođe, isporučen je šinski razvod za napajanje rasvete u celom objektu, a najvećim delom u celinama Markethall-a i Showroom-a. Šinski razvod koji plasiramo na tržištu Srbije je izuzetnog kvaliteta, sa konkurentnom cenom, i to je prepoznato od strane investitora, a i glavnog izvođača jer smo uspeli da ugovorimo isporuku u oštroj konkurenciji svih domaćih i stranih ponuđača. Proizvod donosi znatne uštede u poređenju sa instalacijom kablova. Na taj način se ostvaruju investicione uštede, uštede u eksploataciji, kao i fleksibilnost u slučaju naknadnih izmena koje se mogu desiti na samom objektu.\n– Davali smo punu podršku našim partnerima u realizaciji ovog zahtevnog projekta. Bilo je neophodno uskladiti standarde i rešenja koja IKEA zahteva za svaki svoj objekat, sa lokalnim standardima i praksom.\nPrincip kompanije ABB je da isporučuje opremu koja je proizvedena u neposrednoj blizini realizacije projekta. Sva oprema koja je isporučena je evropskog porekla, uz svu neophodnu dokumentaciju koja potvrđuje tražene standarde.\n– Naglasio bih da u Srbiji imamo obezbeđen i servis. Našim korisnicima i klijentima koji imaju ugrađenu ABB opremu obezbeđena je sigurna podrška i održavanje sve isporučene opreme kako bi sistemi funkcionisali bez zastoja. To je ono što nas izdvaja od konkurencije – objašnjava Dešić.\n– Investicije su pokrenute. Izgradnja velikog broja komercijalnih objekata je u toku ili je najavljena. Mi imamo rešenja za komercijalne, industrijske objekte, putnu i železničku infrastrukturu, solarne elektrane i data centre – istakao je Dešić.\n– Želimo da naglasimo da nismo samo angažovani u ovim velikim infrastrukturnim projektima, već pokušavamo i da krajnjim individualnim korisnicima učinimo dostupnim sve pogodnosti savremenih tehničkih rešenja u oblasti pametnih kuća i zgrada. Pored KNX standarda koji promovišemo, za individualne korisnike imamo idealno rešenje, sistem ABB Free@Home, koji pruža različite mogućnosti i konkurentan je po pitanju odnosa cene i kvaliteta. Ovaj sistem može samostalno da upravlja stanom ili kućom, moguće ga je bežično nadograditi naknadno, bez dodatnih građevinskih ili instalaterskih radova. Sam korisnik ga intuitivno programira putem mobilnog uređaja i dostupan je u nekoliko paketa, zavisno od potreba samog korisnika.


Društvo Archives - Страница 322 од 506 - YU ECO RTV\nNaslovna / Društvo (stranica 322)\nDanas je otvoren novi granični prelaz Rastina – Bačsentđerđ\nDanas je otvoren novi granični prelaz Rastina – Bačsentđerđ, između Republike Srbije i Mađarske, koji su otvorili prvi potpredsednik Vlade i ministar spoljnih poslova Ivica Dačić i ministar inostranih poslova i spoljne trgovine Mađarske Peter Sijarto. Malogranični prelaz Rastina je …\nOdržana akcija preventivnih pregleda u „Supermarketu 024“\n3 априла, 2018\tDruštvo, Zdravstvo 0\nNavike u korist zdravlja i otkrivanje prvih simptoma bolesti osnovni su uslovi za očuvanje zdravlja i uspešno delovanje u slučaju nastanka bolesti, ističu lekari u susret Svetskom danu zdravlja koji se obeležava 7. aprila. Tim povodom u „Supermarketu 024“ organizovana …\nZa vreme uskršnjih praznika vanredne kontrole hrane životinjskog porekla\nZa vreme uskršnjih praznika, a usled povećanog prometa hrane životinjskog porekla, veterinarski inspektori Ministarstva poljoprivrede, šumarstva i vodoprivrede sprovodiće vanredne kontrole svih mesta na kojima je u prometu hrana životinjskog porekla. Kontrola će se vršiti u 25 okruga Srbije, sa …\nOd danas je počelo kažnjava vozače po novoj tarifi\nSaobraćajna policija od danas je počela da kažnjava vozače po novoj tarifi u skladu sa usvojenim izmenama Zakona o bezbednosti saobraćaja (ZOBS). Saobraćajana policija će se fokusirati najviše na tri prekršaja koja u najvećoj meri utiču na izazivanje saobraćajnih nezgoda …\nInfo blok 30.03.2018.\n30 марта, 2018\tDruštvo, Info Blok 0\nDragan Stokin čestitao Uskrs\n30 марта, 2018\tDruštvo 0\nIvan Penzes suboticki biskup čestitao Uskrs\nTivadar Bunford predsednik skupstine grada čestitao Uskrs\nBogdan Laban gradonačelnik Subotice čestitao Uskrs\nStranica 322 of 506« Početak...290300310«320321322323324\t»\t330340350...Kraj »


Ovom međunarodnom projektu, koji podržava Organizacija Ujedinjenih naroda, dizajnerica se priključila ovog proljeća u Abu Dabiju, gdje je održala dvije revije i predstavila svoj koncept održivog razvoja.\nOsim tkanina koje su ekološki prihvatljive, veliki naglasak je na smanjivanju otpada u samoj proizvodnji. Kristina Burja mnogo pažnje pridaje upravo krojenju kreacija koje su sastavljene iz više dijelova zbog maksimalne racionalizacije.\nPromotivni video Green Fashion Weeka i editorijal, za koji su odabrane Krie design kreacije, snimljen je na atraktivnoj lokaciji „Vertikalnih šuma“ u Milanu.\nPregled kolekcija treće večeri Perwoll FASHION.HR-a\nZnamo kako vaš buket može duže trajatiHaim u dizajnerskim vodama ▲ Povratak na vrh


Vesti online / Vesti / Svet / Fukušima: Curenje zbog derformacije zaštitne gume\nFukušima: Curenje zbog derformacije zaštitne gume\nOperater havarisane japanske nuklearne elektrane Fukušima saopštio je da su deformacija zaštitne gume i moguće krivljenje rezervoara mogući uzroci curenja radioaktive vode.\nU ponedeljak je otkriveno da je iscurelo 300 tona kontaminirane vode iz rezevoara koji je ponovo sastavljen pošto se pre dve godine dogodio incident posle zemljotresa i cunamija koji je izazvao prekid hlađenja i kvar nuklearnog reaktora. Ovonedeljno curenje je peto i najgore.\nPortparol operatera Tokio elektrik pauer kompani (Tokyo Electric Power Co. TEPCO) rekao je da je rezervoar prošao bezbednosne testove pošto je ponovo sastavljen, dodavši da je curenje možda počelo kada se deformisala zaštitna guma na rubovima rezeroara, zbog čeka nije mogla da ublaži posledice mogućeg krivljenja rezervoara.\nTEPCO je saopštio da veruje da je kontaminirana voda većinom iscurela u zemlju, ali da je deo možda došla do mora.\nZvaničnici nuklearnog regualatornog tela su izrazili zabrinutost zbog rezervoara s gumenim zaptivcima i zatražili da se umesto njih koriste zavareni rezervoari.


Ruski nacrt sirijskog ustava nije pritisak na opoziciju - 26.01.2017, Sputnik Srbija\nOpcija ustava Sirije koji je predložila Rusija ne predstavlja pritisak na opoziciju, to je poziv na raspravu, izjavila je portparolka Ministarstva spoljnih... 26.01.2017, Sputnik Srbija\n19:00 26.01.2017 (Osveženo: 19:15 26.01.2017)\n© Sputnik / Mikhail VoskresenskiyMarija Zaharova\nRusija dala sirijskoj opoziciji nacrt ustava\n24 Januar 2017, 17:58\n„Ruska strana predala je opoziciji na pregovorima u Astani skice, neke ideje za mogući ustav Sirije. To nije pitanje našeg pritiska, niti nekih krutih okvira u koje želimo da stavimo određene opozicione grupe. Radi se o pozivu na raspravu o najvažnijem pitanju — budućnosti Sirije“, istakla je Zaharova u emisiji televizije „Rusija 24“.\nOna smatra da su međusirijski razgovori u Siriji imali „potpuni uspeh“. Na njima su za pregovarački sto seli i predstavnici sirijske vlasti i predstavnici oružane opozicije. „Do pre nedelju dana oni su se borili i smatrali da je jedini mogući ishod scenarija smrt neprijatelja“, podsetila je Zaharova.\n„Naravno da je moglo biti i većeg napretka, međutim oni zadaci koji su postavljeni su u potpunosti realizovani. Ovde se govori o potpunom uspehu“, naglasila je Zaharova.\nO novoj administraciji SAD: Ne čekamo proruski kurs\nMoskva ne očekuje da će nova američka administracija biti proruska, ali se nada da će biti pragmatična, rekla je Zaharova.\n23 Januar 2017, 11:50\n„Mi nikada ne očekujemo prijateljske partnere, ili partnere koji će sprovoditi neki proruski kurs, jer je to naivno, to nije ozbiljan razgovor“, istakla je ona.\n„Niko ne očekuje proruski nastrojene lidere, ministre i tako dalje. Svi očekuju pragmatičan pristup rešavanju zajedničkih problema“, naglasila je Zaharova.\nZaharova je rekla da je još rano da se govori o diplomatskim kontaktima između Rusije i SAD i da treba sačekati odobrenje kandidature državnog sekretara.\nOna je dodala da se čeka formiranje američkog tima.\nSAD nisu predale Rusiji informacije o sajber-napadima\nSAD nisu predale Rusiji informacije o sajber-napadima, uprkos zahtevima šefa ruske diplomatije, rekla je portparolka ruskog Ministarstva spoljnih poslova.\n20 Januar 2017, 07:33\n„Bez obzira na brojne apele Sergeja Lavrova njegovim američkim kolegama da obezbede barem neke informacije o hakerskim napadima, nikada praktično ništa nismo dobili“, istakla je Zaharova.\nRanije su vlasti SAD optužile Rusiju za sajber-napade na kompjuterske sisteme američkih političkih organizacija u cilju uticaja na ishod predsedničkih izbora. S tim u vezi, administracija prethodnog predsednika Baraka Obame uvela je sankcije protiv nekoliko ruskih kompanija i pojedinaca.\nMoskva je negirala ove optužbe i nazvala ih neosnovanim. Predsednik SAD Donald Tramp ranije je obećao da će američke vlasti sprovesti novu istragu o hakovanju.\nO učešću SAD u pregovorima u Siriji\nSAD su same sebe isključile iz procesa rešavanja situacije u Siriji, izjavila je portparolka Ministarstva spoljnih poslova Rusije.\n„Svesni smo da SAD imaju ulogu u sirijskom pitanju. Nažalost, one su same sebe isključile iz ovog procesa apsolutno destruktivnom linijom prethodne administracije, između ostalog i nedostatkom timske igre unutar administracije“, istakla je Zaharova.


Pripadnici Vojske Srbije pobednici takmičenja u gađanju pištoljem u Americi\nPrvoplasirani major Vojske Srbije Igor Ignjatović i drugoplasirani zastavnik prve klase Branislav Bulatović na takmičenju u gađanju iz pištolja održanom u Americi održanom od 21. do 22. septembra 2019. (Foto: Ambasada SAD u Beogradu).\nDvojica pripadnika Vojske Srbije osvijila su prvo i drugo mestu u takmičenju u gađanju iz pištolja održanom u Americi, čiji je domaćin bio komandant Nacionalne garde Ohaja general-major Džon Heris i u kojem je učestvovalo 150 vojnika od 21. do 22. septembra.\nKako je saopštila Ambasada SAD u Beogradu, prvoplasirani major Vojske Srbije Igor Ignjatović i drugoplasirani zastavnik prve klase Branislav Bulatović dobili su od guvernera tzv. “Nagradu dvadeset” koja se dodeljuje onima koji pokažu najviši nivo spretnosti s oružjem.\nU istom saopštenju navodi se i da su u okviru vojne saradnje između SAD-a i Srbije tokom septembra održane tri zasebne obuke.\nObuke u okviru saradnje vojske SAD i vojske i policije Srbije\nInstruktori sa američkog Bezbednosnog instituta izveli su u vojnoj bazi “Jug” obuku za učešće u mirovnim operacijama na kojoj je učestvovalo 17 oficira i podoficira Vojske Srbije.\nSvrha obuke bila je da se poboljšaju veštine pripadnika Vojske Srbije koji će učestvovati u mirovnim operacijama Ujedinjenih nacija. Srbija treutno ima pripadnike svoje vojske u devet mirovnih misija koje se sprovode širom sveta pod okriljem UN-a i Evropske unije, podseća Ambasada SAD u saopštenju.\nTakođe, američki Bezbednosni institut za medicinske operacije sproveo je još jednu obuku na Vojnomedicinskoj akademiji o naprednom planiranju u slučaju vanrednih situacija.\nObuka je bila usmerena na poboljšanje i pospešivanje kapaciteta Srbije kada je u pitanju upravljanje prirodnim katastrofama. Među učesnicima je bilo 32 predstavnika iz raznih agencija i neprofitnih organizacija, kao i 20 pripadnika Ministarstva odbrane.\nPored ove dve obuke, i Sektor za vanredne situacije Ministarstva unutrašnjih poslova Srbije organizovao je, a američki inžinjerijski korpus sproveo, obuku iz Programa civilno-vojne spremnosti u slučaju vanrednih situacija, na temu komunikacije u kriznim situacijama, saopšteno je.\nU obuci su učestvovali zaposleni u više ministarstava i organizacija civilnog društva, kao i stručnjaci iz Nacionalne garde Ohaja. Ovo je bila druga u seriji od tri radionice usmerene na razvijanje kapaciteta Srbije kada je u pitanju krizna komunikacija i međuagencijska organizacija, kaže se u saopštenju.\nSve ove aktivnosti koordinirala je Kancelarija za vojnu saradnju Ambasade SAD zajedno sa svojim partnerima u Srbiji, navodi se u saopštenju Ambasade SAD.\nNacionalna garda Ohaja i srpska vojska zajedno na vežbi "Platinasti vuk 17"\nIntenzivirana saradnja Vojske Srbije sa SAD i Rusijom?\nAmeričko-srpski odnosi: Napredak kroz partnerstvo


Više ne može: Deko objavio kraj karijere\nBivši reprezentativac Portugala saopštio je da je posle 17 godina završio profesionalnu karijeru jer nije uspeo da se potpuno oporavi od serije povreda mišića.\nKristijano Ronaldo je spasio Portugal poraza od Holandije (1:1) u prijateljskoj utakmici, a posle se najmanje bavio datim golom u 87. minutu, već je morao da objašnjava prirodu odnosa sa Žozeom...\nPerez: Ronaldo će karijeru završiti u Realu\nPredsednik Reala iz Madrida Florentino Perez rekao je danas da su svi u klubu uvereni da će Kristijano Ronaldo fudbalsku karijeru završiti na "Santjago Bernabeuu" i da će do kraja leta biti...\nPrijateljski meč u Ženevi: Ronaldo presudio Hrvatskoj!\nFudbalska reprezentacija Portugala pobedila je večeras u prijateljskoj utakmici selekciju Hrvatske sa 1:0.\nNani optužio Ronalda da je lažov i kukavica\nBento: Nedostajalo nam je malo sreće\nSelektor fudbalera Portugala Paulo Bento rekao je posle poraza u polufinalu Evropskog prvenstva od Španije posle penala da je njegovoj reprezentaciji nedostajala sreća.\nDel Boske: Neverovatan napor, ponosan sam!\nSelektor Španije Visente Del Boske rekao je posle pobede nad Portugalom posle penala i plasmana njegove ekipe u finale Evropskog prvenstva da su njegovi fudbaleri uložili veliki napor i da je...\nFudbalska reprezentacija Španije plasirala se u finale Evropskog šampionata u fudbalu, pošto je u Donjecku savladala selekciju Portugala posle boljeg izvođenja penala rezultatom 4:2 (0:0).\nEP: Portugalci i Španci samouvereni pred polufinale\nIgrači fudbalske reprezentacije Portugala nadaju se da bi sutra mogli da ponove uspeh iz prijateljske utakmice u novembru 2010. godine, kada su sa 4:0 pobedili Španiju, iako su nekoliko meseci pre...


Vučić: Presuda Ivanoviću liči na političku silu - 21.01.2016, Sputnik Srbija\nVučić: Presuda Ivanoviću liči na političku silu\nPredsednik Vlade Srbije Aleksandar Vučić izjavio je danas da presuda Oliveru Ivanoviću još nije pravosnažna i da će biti još borbe, ali da više liči na... 21.01.2016, Sputnik Srbija\nvesti, srbija, aleksandar vučić, oliver ivanović\n20:55 21.01.2016 (Osveženo: 15:03 21.09.2021)\n© Tanjug / OKSANA TOSKICAleksandar Vučić\nPredsednik Vlade Srbije Aleksandar Vučić izjavio je danas da presuda Oliveru Ivanoviću još nije pravosnažna i da će biti još borbe, ali da više liči na političku silu nego na pravo i pravdu.\nOn je dodao i da će država učiniti sve kako bi pomogla Ivanoviću i njegovoj porodici.\n„Očigledno je da je neko drugi hteo da čini ustupke albanskoj strani, smatrajući da treba da dobiju nekakve nagrade, da iz meni nepoznatog razloga budu nagrađeni što nisu nijedno slovo ispunili iz sporazuma koji smo potpisali 25. avgusta, ali to je nama nauk da treba još više da radimo i da se borimo“, rekao je Vučić za RTS u Davosu.\nUpitan koliko presuda Ivanoviću može da ugrozi nastavak dijaloga Beograda i Prištine, premijer je istakao da ne želi da izgovara teške rečenice i da i najteže situacije moraju da se rešavaju razgovorom.\n„Ja nisam od onih koji lupaju šakom o sto i stvari presecaju, sve i najteže situacije moraju da se rešavaju razgovorom. Videli ste neke koji su govorili da na razgovore ne žele da dođu, ali videćete da će ipak doći“, rekao je Vučić.\nOn je ponovio da će Srbija pomoći Ivanoviću i njegovoj porodici, ali će se boriti i za svoje nacionalne interese.\n„Razumeli smo poruku svih onih koji su tu poruku želeli da nam pošalju. Borićemo se za naše interese, za poštovanje međunarodnog i domaćeg prava i sporazume koji smo potpisali sa Prištinom u Briselu i tražićemo njihovo puno ispunjenje. Neće biti lako, ali nastavljamo da se borimo“, poručio je Vučić.


Vučić:Poštovanje za srebreničke žrtve, ali bez ponižavanja Srbije - Glas Srpske\nSrna 13.07.2020 09:25\nBEOGRAD - Predsjednik Srbije Aleksandar Vučić izjavo je da Srbija mora da pokaže pijetet prema žrtvama Srebrenice, ali da neće dozvoliti da je iko ponižava, niti da se zaborave srpske žrtve i stratišta.\n- Da, moramo da govorimo o užasu koji se dogodio u Srebrenici, moramo, ali moramo da govorimo i o Bratuncu i našim stratištima. Ako oni negiraju Jasenovac, mi ne možemo da negiramo Srebrenicu - rekao je Vučić sinoć za TV "Pink".\n- Važno je da svaki zločinac odgovara, bez obzira na naciju, a da vi kažete da ubijanje u Kravici nije zločin to je strašno - rekao je Vučić.\n- To je oslabilo našu poziciju. I ljudi na Kosovu, u Republici Srpskoj i Crnoj Gori su očajni, ali Srbija je dovoljno snažna. Ne treba da se sekiraju, uvek ćemo im pomoći - rekao je predsjednik Srbije.\n- Ne smemo da zemlju ostavimo u teškoj situaciji, da se izolujemo, a sa druge strane moramo da sačuvamo naše vitalne interese. Pokušaćemo da nađemo rešenja, da se mirimo sa Albancima, a da ne ugrozimo vitalne interese. Da izvučemo najviše, vratimo nešto što su neki izgubili - dodao je Vučić.


Ministarstvo državne uprave i lokalne samouprave | BEOČIN – OPŠTINA VINA I BIZNISA\n13. jula 2015. BEOČIN – OPŠTINA VINA I BIZNISA\nPotpredsednica Vlade i ministarka državne uprave i lokalne samouprave dr Kori Udovički pre mesec i po dana pokrenula je projekat „Srpska slagalica“ sa internet prezentacijom www.serbianpuzzle.rs sa željom da svaka opština i svaki grad dobije jednake šanse da se, u okviru pet tema, predstavi kako domaćoj, tako i stranoj javnosti u okviru jedne nedelje.\nU toku sedam dana na ovoj prezentaciji, svaka lokalna samouprava Srbije predstaviće svoje investicione i turističke potencijale, podsetiti na zanimljive istorijske činjenice, predstaviti znamenitu ličnost i kulinarski specijalitet tog kraja.\nOve nedelje svoju priču nam daje opština Beočin! Kako o idealnom mestu za gajenje vinove loze, interesantnim načinima za privlačenje investitora, kratkom životu poznatog plemenitog pesnika, uticaju eklekticizma i supi od fazana.\nPosetite www.serbianpuzzle.rs da pročitate o ovom delu slagalice koju čini naša lepa Srbija.